Ҳолландия Гулнора Каримованинг пулларини мусодара қимоқчи « Ўзбекистон Халқ Ҳаракати\nҲолландия Гулнора Каримованинг пулларини мусодара қимоқчи\n08 July 2016 - 17:27\nҲолландия прокуратураси Гулнора Каримовага боғлиқ экани айтилган Такилант фирмасига тегишли 300 миллион еврони мусодара этишни сўраб маҳкамага мурожаат этган.\nИлгари айтилганидек, ‘сохта’ Такилант ширкатининг Ҳолландиядаги ҳиссалари Ўзбекистон Президентининг тўнғич қизи Гулнора Каримовага пора сифатида берилган, деб ишонилади. Такилант ширкати айнан шу пораларни ҳисобга ўтказиш мақсадида ташкил қилинган, дейилади.\nРейтер ахборот агентлигининг хабар беришича, Амстердам маҳкамасига мурожаат қилган прокурорлар 300 миллион еврони мусодара этиш билан бирга, ширкатга 5 миллион евро жарима солишни ҳам талаб қилганлар.\nБундан ташқари қоралов томон Такилант ширкати мулки бўлган Ucell мобил операторининг 6 фоиз ҳиссаларини ҳам мусодара этишга чақирмоқда.\n“Бу пуллар Ўзбекистон мобил алоқа бозорига кириш эвазига берилган. Пулни қабул қилган Ўзбек Президентининг қизи ва унга қарашли Такилант бўлган”, деб кўрсатилган прокуратура мурожаатида.\nҲолландия прокурорлари маълумотлари бўйича, пуллар Америка ва Ҳолландия маҳкамасида коррупцияда айбланган VimpelCom телекоммуникация ширкати ва айни пайтда текширув остида бўлган Telia ширкати томонидан тўланган.\nШуни қайд этиш керак, прокурорлар шахсан Каримова хонимни эмас, Такилант ширкатини айбламоқдалар.\nVimpelCom ва TeliaSonera ширкатларининг Ҳолландияда қароргоҳлари мавжуд. Коррупцияга қарши қонунчиликка биноан, масъулиятга тортилишлари эҳтимоли бор.\nҲолландия прокурорларининг таъкидлашларича, Гулнора Каримова 2007-2015 йиллар оралиғида VimpelCom ширкатининг Unitel шўъба корхонаси ва Coscom ширкатининг Telia бўлимини 3G мобил лицензияси билан таъминлаш эвазига 385 миллион доллардан ортиқ пулни пора сифатида олган.\nШвецария, Швеция ва Америкадаги маҳкамаларда эса Гулнора Каримова 2012 йилдаёқ шубҳаланувчи деб аталган. Швецария ва Швецияда текширувлар ҳануз давом этмоқда.\nЧоршанба, 6 июл куни бўлиб ўтган маҳкамада Гулнора Каримова ва Такилант ширкати вакили иштирок этмаган. Рейтер агентлигига кўра, Гулнора Каримова маҳкама айбловлари тўғрисида қачондир изоҳ бериши ҳам номаълум. Шунга ўхшаш, Ўзбекистон ҳукумати бу мавзуда ҳеч қачон ошкор муносабат билдирмаган.\n2016 йилнинг феврал ойида VimpelCom ширкати коррупция айбловлари ортидан, Ўзбекистондаги шахсларга пора берганини тан олиб, 795 миллион доллар жарима тўлашга рози бўлганди. Бу маблағнинг 167 миллион доллари Америка қимматбаҳо қоғозлар ва биржалар бўйича комиссияси, 230 миллион доллар АҚШ Адлия вазирлиги, 397,5 миллион доллар Ҳолландия ҳукумати томонидан ҳисобланган.\nГулнора Каримова 2014 йил халқаро саҳнадан ғойиб бўлиб, уй қамоғига ўтказилгани тўғрисида хабарлари чиқди. Ўзбекистон Президенти қизининг коррупция жанжалларига аралашгани ҳақидаги маълумотлар 2012 йилда хориж оммавий ахборот воситаларида пайдо бўлди. 2014 йил швед прокурорлари Гулнорага алоқадор 900 миллион долларлик ҳиссалар борлигини айтиб, уни музлатишни сўрашди. Ўша йили Гулнора Каримова қўриқчилар билан тортишиб турган суратлар ижтимоий тармоқларда тарқалди. Бироқ Гулнора Каримова ва унинг болалари айнан қаерда эканлиги ҳозирда ноаниқ қолмоқда.\nАввалроқ Ўзбекистон ҳукумати АҚШда музлатилган пулларни мамлакатга қайтариш бўйича музокаралар олиб бораётгани айтилганди.\nГулнора Каримова номи билан боғланган бир неча ҳамкорлари Тошкентда маҳкамага тортилган. Жумладан, Такилант фирмаси номига расмийлаштирилган Гаяне Авакян, Гулнора Каримованинг фуқаровий эри бўлган, қатор ҳужжатларда исми кўрсатилган Рустам Мадумаровлар молиявий жиноятларда айбланиб, бир неча йиллик қамоқ жазоларига ҳукм этилган. Қамоқ жазолари кейинроқ авф асосида қисқартирилган.\nБироқ Ўзбекистоннинг мобил алоқа соҳасидаги коррупция жанжаллари марказида асосий фигура бўлган Гулнора Каримованинг ўзига нисбатан жазо қўлланилмаган.\nФақат икки-уч йил илгари бош вазир ўринбосари Рустам Азимов дохил ҳукуматнинг қатор юқори мулозимларини ижтимоий тармоқларда танқид қилган Гулнора Каримова интернетдан узиб қўйилган, унинг ҳозирда уй қамоғида экани тўғрисида хабарлардан бошқа маълумот йўқ.\nИжтимоий тармоқларда ўз вақтида Гулнора Каримованинг тадбирларида фаол бўлган Ўзбек шоу-бизнесининг баъзи вакиллари бугун уни эслаб, 9 июл, туғилган куни билан табриклаганлар.


Тўйда хизмат қилаётган ҳар бир санъаткорнинг лицензияси бўлиши керак - zarnews.uz\nТўйда хизмат қилаётган ҳар бир санъаткорнинг лицензияси бўлиши керак\nХалқимизнинг тўй маросимларини санъаткорларсиз тасаввур қилиш қийин. Хушовоз хонандаларнинг куй-қўшиқлари тўйларга ўзгача файз бағишлайди. Бироқ тўйларда хизмат қилаётган санъаткорларнинг барчасини ҳам тегишли тартибдаги ҳужжатга эга, деб бўлмайди.\nСамарқанд вилояти давлат солиқ хизмати органлари томонидан ўтказилаётган назорат тадбирларида тегишли лицензиясиз тўй маросимларида хизмат қилаётган “санъаткор”лар аниқланаётир. Жумладан, Самарқанд шаҳридаги “Кўксарой” тўйхонасида Ш.Ғ. ва Н.С.ларнинг ноқонуний фаолияти ошкор бўлди. Бундан ташқари, С.С. ва Ш.Х.лар ҳам мусиқа овоз оператори сифатида тўйларда хизмат қилган. Аммо иккови ҳам фаолияти учун лицензия олишни “унутиб” қўйганлар тоифасидан бўлиб чиқди.\nХўш туманлардаги назорат тадбирлари қандай натижа бермоқда? Масалан, Каттақўрғон туманидан М.М., тойлоқлик Н.Б. тўй маросимларида ҳужжатсиз равишда раққосалик билан шуғулланиб келган. Иштихонда эса Т.И., Н.Х. ва М.Т.лар “Ҳафизабону” тўйхонасида лицензияга эга бўлмасдан хизмат кўрсатаётгани аниқланди.


Булоқбошида газ конлари бор. Лекин туман марказидаги уйларда овқат пишириш учун ҳам газ йўқ – КУН УЗ\nГлавная / Жамият / Булоқбошида газ конлари бор. Лекин туман марказидаги уйларда овқат пишириш учун ҳам газ йўқ\nБулоқбошида газ конлари бор. Лекин туман марказидаги уйларда овқат пишириш учун ҳам газ йўқ\nanvarj63 19.11.2019\tЖамият Comments Off on Булоқбошида газ конлари бор. Лекин туман марказидаги уйларда овқат пишириш учун ҳам газ йўқ 9 Показы\nТўғриси, электрдаги узилишлар муаммолар ўз йўлига, лекин табиий газ таъминоти ёмон эканлиги ҳақида мақола ёзиш оғриқли масала. Аҳоли вакиллари табиий газ йўқлигидан нолиса, мурожаат қилса – уриниб мақола ёзсам самара бериш-бермаслигидан шубҳа қилишимиз бор гап. Аҳоли қишга кириш арафасида хонадонларни асосан электр ёрдамида иситади.\nВодийда аҳолига табиий газ бериш масаласи худди ечими йўқ муаммога ўхшайди. Чунки, аҳолининг катта қисмида табиий газ таъминоти жуда ёмон ҳолатда. Бир неча йилдан бери шу аҳвол.\nЛекин, Андижон вилояти Булоқбоши туманида газ муаммоси бўлишининг ўзи ғалати. Чунки, 2017 йилдан бери шу кунгача туман ҳудудидаги Учтепа қишлоғида газ конлари топилди.\n2018 йилда ҳам яна бир газ кони очилганида маълумот берилди. Шу йилнинг февраль ойида «Юра 1» номли қудуқдан ҳам табиий газ чиққани ҳақида хабарлар тарқалди.\n2017 йили топилган газ кони ҳақидаги маълумотларда, кондан 100 атмосфера босимида соатига 2300-2400 кубометр газ оқими чиқаётгани айтилган эди. 2018 йилда очилган газ конлари ҳақида «1134 метр чуқурликда ижобий натижа берган қудуқда олиб борилган геологик изланишлар натижасида шуниси маълум бўлдики, ҳозирда 4-қудуқнинг бир кунлик дебити 300.000 м3/суткани ташкил этмоқда», мазмунида маълумот берилган.\nИкки йил давомида газ конларидан аҳолига газ бериш бўйича нима ишлар қилинди билмадик?\nБир ҳафта олдин, 9 ноябрь куни Булоқбоши туман марказидаги «Мирзакалон Исмоилий» маҳалласидаги кўп қаватли уйларда бўлиб, газ таъминоти аҳволини ўрганган эдик.\n«Тумангаз идораси раҳбари Шоҳруҳ Шуҳратбеков «12 ноябрь кунига ёки узоғи билан 15 ноябрга марказдаги домларда газ ёнади!», деб ваъда берганди.\n16 ноябрь куни соат 13:00ларда яна ўша ҳудудга бордик. «Мирзакалон Исмоилий» маҳалласи туман марказида жойлашган. У ердаги ёнма-ён жойлашган 14,15,16-сонли кўп қаватли уйлар ҳовлисида ўчоқда овқат пишираётган аёлларни кўрдик.\nАҳоли вакиллари билан гаплашганимизда мутасаддилар «15 ноябрь куни газ берилади», дейишгани, лекин, газ босими кўтарилмагани, «комфоркали» газ плиталарида овқат пишириб бўлмаётганини айтишди. 16-уйнинг 3-квартирасида яшовчи Азимжон ота уйига бошлади. «Биз газдан овқат пиширгани фойдаланамиз. Марказлашган иситиш тизими йўқ. Баъзида пиликдек бўлиб келиб қолади. Ҳали қиш келгани йўқ, ўтган йили ҳам газсиз қийналдик», дейди Азимжон Қодиров.\nТумангаз идораси йўлида «Гулистон» маҳалласида тўхтаб, шу ерда яшовчи Ваҳобов Муҳаммадқодир ака билан суҳбатлашдик. «Маҳаллага бу йил ёзи билан газ тортишга ҳаракат қилишди. Аҳолининг ўзи ҳам тортиб келишга уриняпти. Айни пайтда бизнинг «Обод» кўчамизга газ гоҳ-гоҳида келиб қолиши мумкин. Ҳозир эса овқат пишириш учун ҳам газ йўқ», дейди Муҳаммадқодир ака.\n«Ширмонбулоқ» маҳалласида яшовчи Д.Хидирова ҳам газни олиб келишга уринишаётгани ҳақида эшитгани, лекин ҳозиргача натижа йўқлигини айтди.\nТумангаз идорасига бориб, ҳолат ҳақида жавоб олмоқчи бўлдик. Мутасаддилар қудуқлар томонга чиқиб кетишган экан.\nГаз идораси раҳбари Шоҳрухбек Шуҳратбеков билан суҳбатлашдик.\n«Ёзда аҳоли эҳтиёжига яраша газ олдик. «Учтепа»даги 7-қудуққа сув тўлиб қолгани учун қийинчилик бўлди. Бошқа қудуқлардан газ олишни юқоридан ҳал қилишади. Ўзимизга қолса бермаймизми? Лекин, бугун қаттиқ ҳаракат қиляпмиз. Бугун, 8-қудуқни улаймиз. Албатта ҳамма домларга газ берамиз», деди мутасадди.\nСовуқ тушганига 20 кунча бўлди. Масъул ташкилот вакилларининг аҳоли хонадонларини куз-қиш мавсумига тайёрлаш ишларини шу вақтга қадар пайсалга солиб келгани ачинарли ҳолат.\nАндижон вилоятининг бошқа шаҳар ва туманларидан ҳам табиий газ таъминоти бўйича кўплаб аризалар тушмоқда. Ҳали туманларда қишки мавсумга табиий газ берилиши бошлангани йўқ. Бор куч электрга тушиб, чекловлар жорий этиляпти. Кўп қаватли уйларда марказлашган иситиш тизимлари йўқ бўлиб кетганига анча йиллар бўлди. Бу эса – алоҳида мавзу…\nБулоқбошида газ бор. Фақат мутасаддилар ўз вақтида, баҳор ёки ёз кунларида қувурларни тортиш, тизимни ишга тушириш ишларини амалга ошириши керак эди.\nМутасаддилардан Булоқбоши тумани марказидаги кўп қаватли уйларда табиий газ таъминоти яхшилангани ҳақидаги маълумотлар кутиб қоламиз.\nПред. Девхона конида очилган янги қудуқ дебитининг кунлик ҳажми 500 минг. куб.м. ни ташкил этди\nСледующая Трамп Эрдўғанга С-400 мажмуалари хариди бўйича эътироз билдирмади\nИккинчи хотинини “арматура” билан уриб майиб қилган эрни психолог текширади\nМосквада ўз ватандошларини тўнаган қирғизистонликлар қўлга олинди\nТошкентда Москва энергетика институтининг филиали очилади\nАҚШ Савдо вазири Уилбур Луис Росс 22 октябрь куни Тошкентга келади\nСамарқанд ҳокимлиги мажбурий обунага алоқаси борлигини инкор қилди


00:36 06 Март 2021\n19:54 08.12.2020 Ҳавола олиш\nРеспубликанинг тоғли ҳудудларида ҳаво ўзгариб туради, республика тоғ олди ва тоғ ҳудудларининг баъзи жойларида қор ёғади, туман тушиши мумкин.\nТОШКЕНТ, 8 дек - Sputnik. Эртага, 9 декабрь куни Ўзбекистон регионларида ҳаво ўзгариб туради, баъзи жойларда бироз қор ёғади, туман тушиши мумкин.\n8 декабрь соат 20 дан – 9 декабрь соат 20 гача\nТошкент шаҳрида ҳаво ўзгариб туради, бироз қор ёғиши мумкин. Кечаси ва эрталаб туман тушиши мумкин. Ғарбий шамол йўналишини ўзгартириб, шарқдан 5-10 м/с тезликда эсади. Ҳарорат кечаси 4-6° совуқ, кундузи 0-2° илиқ бўлади.\nҚорақалпоғистон ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 15-20° совуқ, кундузи 2-7° совуқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10° совуқ, кундузи 3° совуқ-2° илиқ бўлади.\nТошкент вилоятида ҳаво ўзгариб туради, баъзи жойларда бироз қор ёғади, туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 2-7° совуқ, кундузи 0-5° илиқ бўлади.\nСирдарё, Самарқанд ва Жиззах вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 2-7° совуқ, кундузи 0-5° илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 0-5° совуқ, кундузи 0-5° илиқ бўлади.\nАндижон, Наманган, Фарғона вилоятларида ҳаво ўзгариб туради, баъзи жойларда бироз қор ёғади, туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 0-5° совуқ, кундузи 0-5° илиқ бўлади.\nРеспубликанинг тоғли ҳудудларида ҳаво ўзгариб туради, республика тоғ олди ва тоғ ҳудудларининг баъзи жойларида қор ёғади, туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 5-10° совуқ, кундузи 1-6° совуқ бўлади.


13 апрел 2021, Тошкент вақти: 04:08\nБу Шанхай ҳамкорлик ташкилотига мустақил ҳуқуқ ҳимоячилари томонидан йўлланган илк мурожаатдир. Бундай ташаббус билан Ўзбекистондаги “Оналар ўлим жазоси ва қийноқларга қарши” нодавлат ташкилоти ҳамда Қирғизистондаги “Коррупцияга қарши фуқаролар” маркази чиқди.\n“Биз ўлим жазоси мавжуд давлатлар раҳбарларига мурожаат этиб, уларнинг Ўзбекистон ва Қирғизистонга эргашиб, ўлим жазосини қонунчиликдан олиб ташлашини сўраймиз”, - дейилади мурожаатда.\nЎз мурожаатида ҳуқуқ ҳимоячилари ўлим жазосини қўлловчи ҳеч бир давлатни танқид қилмаган ва ҳатто Хитойнинг энг кўп ўлим жазосини қўлловчи давлат эканини билдирмаган.\n“Оналар ўлим жазоси ва қийноқларга қарши” ташкилоти раҳбари Тамара Чикунованинг айтишича, бунинг боиси мурожаат амалий мақсадда, яъни ўлим жазосини бекор қилиш масаласининг ШҲТ саммити кун тартибига киритилишига эришиш мақсадида ёзилганидир.\n“Бу масала анжуман кун тартибига киритилсагина ўз ғоямизни илгари суришимиз, давлатларни танқид қилишимиз мумкин. Ўлим жазосини қонунчилигидан олиб ташламаган давлатлар - Россия, қўшниларимиз Қозоғистон, Тожикистон ва Хитой инсон ҳаётини қадрлаш масаласига бефарқ қолаётгани бизни ҳайратга солмоқда. Инсонлар хавфсизлиги ҳақида гапираётган бу давлатлар ўзини қонунчилик билан оқлаб, ўз фуқароларини қатл этяпти”, - дейди Т.Чикунова.\nҲуқуқ ҳимоячилари мурожаати бошқа давлатлар манзарасида Ўзбекистон ва Қирғизистонни намуна сифатида тақдим этади.\nТ.Чикунова сўзларига кўра, ўлим жазосини қонунан тақиқлаган Ўзбекистон ва Қирғизистонинг саъй-ҳаракатларини эътироф этиш керак.\nЛекин Ўзбекистонда ўлим жазосини бекор қилувчи қонун келаси йил бошидан кучга киради, айни пайтда мамлакат ўлим жазосига мораторий эълон қилмаган. Ўзбекистон ҳукумати мамлакатда қийноқларнинг кенг миқёсда қўлланилишига йўл қўяётгани учун ҳам танқид этилади.\nАйни пайтда ШҲТга йўлланган мурожаатда қийноқлар масаласи ҳам четлаб ўтилган. Ўлим жазосини бекор қилиш билан бирга қийноқ қўлланилишига қарши курашга чақириб келган Тамара Чикунова бунинг сабабини қуйидагича изоҳлади:\n“Гап шундаки, агар ШҲТ саммити кун тартибига ўлим жазоси масаласи киритилса, биз давлатларимизда қийноқларнинг қўлланишига қарши фикрларни ҳам, Хитойнинг ўлим жазосини бекор қилишдан бўйин товлаётгани ҳақида ҳам гапира олар эдик”.\nЎлим жазосининг тақиқланиши, ҳуқуқ ҳимоячилари фикрича, қийноқларнинг олдини олиш сари ташланган илк қадамдир. Зеро, маҳбуснинг қийноқлар натижасида ўлдирилиши қотиллик ёки ноқонуний қатл этиш сифатида талқин этилиши мумкин.\nШҲТга аъзо давлатлар раҳбарларига мурожаат қилар экан, мустақил ҳуқуқ ҳимоячилари инсоннинг бирламчи “яшаш ҳуқуқига” риоя этилишига чақирмоқда.\nБироқ Бишкекдаги саммит ўз ишини бошлаш арафасида ҳам ушбу мурожаатга ШҲТ расмийлари муносабат билдирганича йўқ.


Спротчиларимизнинг муносиб совғалари » Новости Узбекистана сегодня: nuz.uz\nНовости Узбекистана → Менинг Ўзбекистоним → Спротчиларимизнинг муносиб совғалари\n04-09-2019 13:09 0 497 Рейтинг0 Чоп этиш\nСпротчиларимизнинг муносиб совғалари\nСИЖорий йилнинг 24-30 август кунлари Болгариянинг Пловдив шаҳрида Таэквондонинг ITF йўналиши бўйича ёшлар ва катталар ўртасида XXI жаҳон чемпионати бўлиб ўтди. Ушбу мусобақада дунёнинг 96 та давлатидан 2640 дан ортиқ спортчилар иштирок этди.\nКучли беллашувлардан сўнг Ўзбекистон Таеквондо (ИТФ) миллий ассоциацияси терма жамоаси 1 та кумуш ва 2 та бронза медалларини қўлга киритди:\nОтажанов Шохрух (64 кг вазнда) – 2-ўрин;\nХудойбердиев Валижон (52 кг вазнда) – 3-ўрин;\nСаидов Беҳруз (85 кг вазнда) – 3-ўрин.\n1 сентябрь куни терма жамоамиз аъзолари Ўзбекистонга қайтиб келишлари кутилмоқда.


Қозоғистон GovTech рақамлаштиришнинг платформа моделига ўтади\n3 Сентябрь 20:15\nNUR-SULTAN. Kazinform - Қозоғистон Бош вазири Aсқар Мамин ва СБЕР компаниялар гуруҳи раҳбари Герман Греф Қозоғистон Республикасини рақамли трансформация қилиш лойиҳаларини амалга ошириш, рақамлаштиришнинг платформа моделига ва «Data-Driven Government» концепциясига ўтиш бўйича ҳамкорлик меморандумини имзолади.\nҚозоғистон Ҳукумати матбуот хизмати нинг хабар беришича, ҳужжатларни имзолаш маросими Қозоғистон Президенти Қасим-Жомарт Тоқаев ва Россия Президенти Владимир Путин иштирокида видеоконференция форматида ўтказилди, деб хабар беради Kazinform.\nҲужжатда Қозоғистонда давлат бошқаруви реинжиниринги ва рақамли трансформация соҳасидаги ҳамкорликни ривожлантиришнинг асосий ёндашувлари, жумладан, GovTech рақамли платформасини жорий этиш, маълумотларни таҳлил қилиш ва сунъий интеллект амалиёти кўрсатилган.\nРақамли архитектуранинг платформали модели давлат хизматларининг тезлиги ва самарадорлигини оширишга имкон беради.\n«Бу лойиҳа мамлакатларимиз ўртасидаги ўзаро ишончнинг яна бир белгисидир. Бизнинг бозорда 15 йилдан ортиқ муваффақиятли фаолият кўрсатаётган СБЕР Қозоғистон давлат технологиясининг институционал асосини шакллантиришга, Қозоғистон ва Россия ўртасидаги интеллектуал технология каби муҳим соҳадаги ҳамкорликни кенгайтиришга ҳисса қўшади. Aслида, бу жуда муҳим қадам «,-деди Қозоғистон Республикаси Президенти Қасим-Жомарт Тоқаев.\nПрезидент ушбу стратегик лойиҳани амалга ошириш Қозоғистон фуқароларининг ҳаёт сифатини яхшилаш ва ишбилармонлик муҳитини яхшилашга ёрдам беришини таъкидлади.\nРоссия президенти Владимир Путин ўз нутқида Қозоғистон ҳукумати ва СБЕР компаниялар гуруҳи ўртасида ҳужжатнинг имзоланиши икки мамлакат ўртасидаги барча соҳаларда, жумладан, рақамлаштириш соҳасидаги ҳамкорликнинг юқори даражасидан яна бир далил эканлигини таъкидлади.\n#Технологиялар #ҚР Бош вазири\n6 Сариағашда фермер товус боқади


АҚШ Одесса милициясини қайта тайёрлашни молиялаштиради\n20:28 / 21.07.2015\nАҚШ Одесса милициясининг янги ходимларини тайёрлаш ва коррупцияга қарши курашни молиялаштиради. Тегишли меморандум АҚШ Давлат департаменти котиби ўринбосари Уильям Браунфилд ва Одесса губернатори Михаил Саакашвили томонидан имзоланди, деб хабар бермоқда “Сегодня.ua” портали.\nСаакашвилининг журналистларга айтишича, Одесса вилоятида коррупцияга қарши кураш бўйича махсус гуруҳ шакллантирилади. Бу гуруҳга АҚШ Давлат департаменти ёрдам бериб туради. Одесса вилояти губернатори милиция ходимларини тайёрлашда ёрдам бериш мақсадида Калифорния штатидан Одессага полициячилар келганини қўшимча қилиб ўтди.\nБраунфилд, ўз навбатида, АҚШ Украинанинг янги милициясини яратишда техник жиҳозлаш, инструкторлар ёрдами, ходимларни танлашнинг янги тизимини яратишда умумий миқдори 15 млн долларни ташкил қилувчи ёрдам берганини айтиб ўтди..\nАввалроқ АҚШ Одессага 100 та ҳарбий “Хаммер” автомобили етказиб бергани маълум қилинганди.


Терма жамоанинг ўйинида Жамшид Искандеров хет-трикка эришди / CHAMPIONAT.asia\n23:12Расман: Тео Уолкотт “Эвертон”га ўтди 1 22:53Испания кубоги. “Атлетико” — “Севилья” LIVE 3 22:40Санчес “МЮ”га ўтади. Шартнома шартлари аниқ бўлди 8 22:24“Манчестер Сити” бразилиялик Фредни харид қилади 3 22:08Тўпураридан айрилган “Бешиктош” “Лестер” ҳужумчисини сотиб олмоқчи 3 21:57Касильяс Роналдиньога хайрлашув хабари юборди 22 21:28Алексис Санчес масаласига бағишланган карикатуралар 12 20:59Карикатура: Футбол мухлислари учун аянчли кун 14 20:32Криштиану Роналдунинг опаси таъсирли хат ёзди 55 20:04Карикатура: "Олд Траффорд" ресторанида нима гаплар? 16 19:36"Барселона" ҳимоячисига янги шартнома таклиф қилмоқчи 11 19:28Жорий мавсум 4та гол урган "Сити" ҳимоячиси шартномани узайтирди 5 19:09U23 Осиё чемпионати. Барча чорак финал иштирокчилари маълум бўлди 47 19:06"Бавария"дан навбатдаги супер трансфер 15 18:51"Эспаньол" - "Барселона". Кўк-анорранглилар қайдномаси билан танишинг 17\nТерма жамоанинг ўйинида Жамшид Искандеров хет-трикка эришди\nХабар берганимиздек, бугун Ўзбекистон терма жамоаси иккига бўлинган ҳолда ўртоқлик учрашуви ўтказди.\nУнда "оқлар" йирик ғалабага эришишди - 3:0. Эътиборлиси барча голни Жамшид Искандеров киритди. Ёш ярим ҳимоячи 17, 31 ва 72-дақиқаларда рақиб дарвозасини ишғол қилди.\n“Кўклар” сафида қуйидаги футболчилар ҳаракат қилишди: Санжар Қувватов, Шохруҳ Гадоев, Дилшод Жўраев, Акмал Шорахмедов, Сардор Раҳмонов, Владимир Козак, Шерзод Каримов, Садриддин Абдуллаев, Сардор Рашидов, Иван Нагаев, Игорь Сергеев.\n“Оқлар” сафида эса қуйидаги футболчилар ҳаракат қилишди: Александр Лобанов, Артем Филипосян, Ислом Иномов, Ислом Тўхтахўжаев, Жасур Ҳасанов, Жаҳонгир Абдумўминов, Олег Зотеев, Жамшид Искандеров, Жасур Ҳасанов, Дилшод Жабборов, Отабек Исроилов.\nЎзбекистон терма жамоаси 6 ва 10 сентябрь кунлари ЖЧ-2014 саралаши доирасида Иордания билан ўйин ўтказади.\nЭртага ўйиннинг тўлиқ фотогалереяси тақдим этилади. Фотолар муаллифи Хайрулла Холиқов.


Президент Тошкентдаги янги транспорт иншоотини бориб кўрди | Qalampir.uz\nПрезидент Тошкентдаги янги транспорт иншоотини бориб кўрди\nЖамият\t03 Май 19:52 6471\nБугун, 3 май куни Ўзбекистон Президенти Шавкат Мирзиёев Тошкент шаҳрида барпо этилган янги йўл инфратузилмаси объектлари билан танишди. Бу ҳақда Президент матбуот хизмати хабар берди.\nҚайд этилишшича, йўл инфратузилмаси объектларининг қурилиши 2020 йил августда бошланган. Лойиҳа доирасида 6,5 километр узунликдаги 6 тасмали автомобиль йўли, 6 та кўприк қурилган. Бу орқали Сергели туманидаги Қипчоқ кўчаси Яккасарой туманидаги Чўпонота ва Усмон Носир кўчалари билан самарали боғланган.\nХабарга кўра, кўприклар, уларга чиқиш-тушиш қисмлари оқилона лойиҳалаштирилиб, мавжуд йўлларга светофорсиз уланган. Натижада автотранспортлар бошқа йўллардаги қатновга тўхтовсиз, қулай тарзда қўшилиб кетиши мумкин.\n“Яна бир томони – ҳавога таъсири. Маълумки, юртимизда “Яшил макон” умуммиллий лойиҳаси амалга оширилмоқда. Лекин бу фақат дарахт экиш дегани эмас, балки экологияни асраш ҳам демакдир. Янги йўл очилиши натижасида ҳавога зарарли газ чиқиши 3 баробарга камаяди. Йўл бўйларига энергия тежамкор ёритгичлар, узум ишкомлари ўрнатилган. Бўш майдонлар кўкаламзорлаштирилиб, пиёдалар йўлаги ва велойўлакчалар ташкил этилган”, дейилади хабарда.\nТаъкидланишича, шу ерда Тошкент шаҳрида автомобиль йўллари қуриш ва шаҳар транспорт тизимини такомиллаштириш таклифлари тақдимоти ўтказилган. Бугун очилган йўлни давом эттириб, Сергели туманини айланиб ўтувчи ҳалқа йўлигача 6 километрлик йўл барпо этиш лойиҳаси маъқулланган.\nДавлат раҳбари йўлларнинг ўтказувчанлик қобилиятини оширишга кўпроқ эътибор қаратиш зарурлигини айтган.\n“Ҳамма жойда йўл қуриб ёки кенгайтириб бўлмайди. Кўп нарса қатновни тўғри ташкил этишга ҳам боғлиқ. Энди йўлларнинг, чорраҳаларнинг ўтказувчанлигини ошириш, рақамлаштириш орқали аҳолига қулайлик яратиш керак”, деган Шавкат Мирзиёев.\nПрезидент шу ерда тошкентлик нуронийлар, жамоатчилик фаоллари билан суҳбатлашган.\n“Миллий қадриятимизга кўра, йўл ва кўприк қуриш – савоб. Одамларнинг узоғини яқин қиладиган бу йўл ҳозирги улуғ айём кунларида очилаётгани ҳам қувонарли. Илгари “Сергелида 10 та уй қурса бўладими” деганда ҳеч ким ишонмасди. Охирги беш йилда Сергели ва Янгиҳаёт туманларида 800 га яқин кўп қаватли уйлар қурилди, қарийб 100 минг аҳоли бошпанали бўлди. Мана энди йўллари ҳам ривожланяпти. Ҳозир мутахассислар билан кейинги лойиҳалар бўйича ҳам маслаҳатлашиб олдик. Уларни вақти билан, меҳнатимиз билан, тинчлик-осойишталикда амалга ошира оламиз”, деган давлат раҳбари.\n14 Май 09:13 33398\n15 Май 16:43 31149\n14 Май 22:33 30677\n13 Май 22:10 27198\n13 Май 21:09 26856


Россия: Москва бозорларида мингдан ошиқ муҳожир қўлга олинди [+ икки видео] | ҚИРҒИЗИСТОН ЯНГИЛИКЛАРИ\nРоссия: Москва бозорларида мингдан ошиқ муҳожир қўлга олинди [+ икки видео]\nМосква полицияси рейди зўрлаганликда гумонланган шахсни қўлга олиш пайтида полициячининг калтакланишидан сўнг ўтди. Икки кунлик рейддан сўнг Москва бозорларида аксари Марказий осиёлик ва кавказликларни ташкил қилувчи мингдан ошиқ савдогарлар қўлга олинди.\nМосква бозорларини “тозалаш” ишлари полициячиларнинг Мотвеевский бозорига педофилияда айбланган Магомед Магомедовни қўлга олиш пайтида қаршиликка учраганларидан сўнг бошланди.\nКалтакланган полиция ходими талқинига кўра, қўлга олиш пайтида уларга 20дан ошиқ шахс қаршилик кўрсатган ва улар орасидаги Мага исмли савдогар ҳуқуқ тартибот органи ходими бошига кастет билан урган.\n«Мени калтаклашга уринаётган аёллар билан чалғиб турган пайтда, видеодаги ҳаворанг кўйлакли шахс менга асосий шикастни етказди», — деди полициячи Москва полицияси матбуот хизматига берган интервьюсида.\nБу ҳодиса Москванинг жанубий-ғарбидаги бозорларидаги ўтган кенг қамровли рейдларга сабаб бўлди — икки ярим кун ичида бозорларда аксарини Марказий осиёлик ва кавказликларни ташкил қилувчи мингдан ошиқ муҳожирлар қўлга олинди.\nРоссия полицияси қўлга олишларни «ўзга жиноятларга алоқадорликни текшириш ва Россия худудида қонунан қайддан ўтганликни аниқлаш» мақсадида ўтгани билан изоҳлади.\n«Полиция шунингдек бозор ичида ноқонуний, тегишли рухсатсиз ўрнатилган савдо палаткаларини ҳам топган. Ҳуқуқ тартибот органлари ушбу савдо палаткаларининг ким тарафидан ўрнатилганини текширяпти», — деб ёзилади Россия ИИМ Москва бошқармаси сайтида.\nМосква полицияси шунингдек ҳуқуқ тартибот органи ходимига ташланган Магани — Магомед Расуловни — ва унинг рафиқаси Ҳалиматни ҳам қўлга олди.\nРоссия Тергов қўмитасига кўра, улар «ҳуқуқ тартибот органи ходими ҳаётига тажовуз қилиш» моддаси бўйича бир умрлик қамоқ жазосига маҳкум этилишлари мумкин.\nРоссия Федерал миграция хизмати бошчиси Константин Ромодановскийга кўра, у бошқараётган муассаса Москва полицияси билан бирга ҳамкорликда иш олиб боряпти.\n«Агар полиция ўз ваколатидан келиб чиқиб қонунбузарликни қайд этса, биз ўз йўналишимиз бўйича фуқаронинг Россияга киришини таъқиқлашимиз мумкин», — билдирди у.\nАввалги мақолаПокистон: Толибон ҳужумидан сўнг 200 маҳбус қамоқдан қочди\nНавбатдаги мақолаМосква: Полиция рейди пайтида қўлга олинганлар орасида қирғиз мигрантлари ҳам бор


Жо Байден: «Трамп Путинга қарши туришга қодир эмас» - Zamin.uz\n14:26 / 06.09.2020\nАҚШ президентлиги пойгасида Демократик партиядан номзод Жо Байден Россияни Америка сайловлари учун асосий таҳдид деб атади. Бу ҳақда РИА «Новости» матбуот анжумани пайтида унинг сўзлари ҳақида хабар берди.\nБайденнинг сўзларига кўра, дунёнинг кўплаб давлатлари мамлакатда сайловлар билан боғлиқ вазиятни беқарорлаштирмоқчи. «Аммо буни мунтазам бузиб келувчи Россиядир»,- дея таъкидлади у.\nОлдинроқ Байден Американинг амалдаги раҳбари Доналд Трампни Алексей Навалний билан боғлиқ вазиятни эътиборсиз қолдиргани учун танқид қилган эди. У Трампни Россия президенти Владимир Путин билан юзма-юз туришга қодир эмас деган фикрни билдирди.\nРоссияни 2016 йилги АҚШ президентлик сайловларига аралашганликда ҳам айблашади. Америкалик журналистлар ва расмийлар «россиялик хаккерлар» демократлар ёзишмаларни ўғирлаб, интернетда нашр этишган ва электрон ҳисоблаш тизимига кириб боришга уринишган.\nБу йилги сайловларда Россиянинг аралашмаслиги АҚШ учун энг муҳим жиҳат эканлиги таъкидланмоқда. “Замин” янгиликларини “Telegram”да кузатиб боринг


БОЛАДА ЭНУРЕЗ ВА ЭНКОПРЕЗ КУЗАТИЛГАНДА НИМА ҚИЛИШ КЕРАК?\nЭнурез бу кичик хожатга мустақил боришга одатланган ёш болаларнинг яна иштонини хўллаб қўйиши хисобланади. Кечки энурез хам фарқланиб, бола кундуз куни тувакка пешоб қилишни ўзлаштириб олади, кечаси эса мунтазам равишда «шолипояда уйғонади». Энкопрез шунга ўхшаш холатнинг катта хожат билан кузатилиши хисобланади.\nБола нега кечаси тагини хўллаб қўяди?\nБунинг физиологик ва психологик сабаблари фарқланади. Бола 2-3 ёшида кечаси тагини хўл қилиши норма хисобланиб, бу даврда бош мия хали етилмаган бўлади. Энурез ташхиси эса 5 ёшдан бошлаб шундай холат такрорланса қўйилади.\nЭнурез ва энкопрезнинг физиологик сабаблари.\nМуаммо 5 ёшда хам кузатилса ва тобора кучайиш томонга ўзгарса – физиологик сабабларни истаб кўриш керак. Врач ва текшириш усуллари хеч қандай патология аниқламаса, болани невропатологга кўрсатиш керак. Улар одатда бундай холатларда тинчлантирувчилар ва стабилловчи воситалар тавсия этади. Ота-онанинг қиладиган вазифаси болани бош мияси зўриқишини олдини олиш учун ақлий ва жисмоний юкламаларни камайтириш керак, яъни телевизор кўришни ва компьютер ўйнашни чеклаш, уйқудан олдин тинч ўйинлар ўйнаш ва иссиқ ванна қабул қилиш яхши эффект беради.\nЭнурез ва энкопрезнинг психологик сабаблари.\nЭнурезнинг психологик сабаблари – невротик реакциялар билан тушунтирилади. Яъни бола узоқ ёки қисқа вақт стресс холатида ёки рухиятини травмасига олиб келадиган вазиятда қолади. Бу омилларни йўқотиш болада янги адекват химояни хосил бўлишига олиб келади.\nКечки энурезнинг психологик сабаблари\nУларга боланинг хаётида дискомфортга, нотинчликка ва қўзғалишга сабаб бўладиган ўзгаришлар: болалар боғчасига мослашиб олгунгача давр, яшаш жойини ўзгартириш, ота-онасини ажрашиши, оилада янги чақалоқни туғилиши сабаб бўлиши мумкин. Энурез ва энкопрездан қутулишнинг энг оғир сабаблари оила ичидаги доимий конфликтлар, ота-онаси орасидаги муносабатларни ўткирлашуви қилиб кўрсатилади. Бу вазиятларда кўпроқ боланинг рухияти жабр кўради, унинг химоя механизмлари хали шаклланмаган бўлади.\nЭнурез ва энкопрезда ота-она нима қилиш керак?\n1. Болани мутахассисга кўрсатиш керак.\n2. Болани хеч қачон сўкмаслик керак. Акс холда вазият баттар ёмонлашади.\n3. Ота-она боласи буни атайлаб қилмаётганини тушуниш керак. Болани қўллаб қувватлаш керак.\n4. Боланинг асаб тизимига берилаётган ортиқча зўриқишларни бартараф этиш керак: тўгарак ва қўшимча дарслар сонини камайтириш керак, кўпгина одамлар йиғиладиган байрамларни камайтириш керак, бола билан тоза хавода сайр қилиш, уйда бирга ўйнаш керак.\n5. Боладан хадеб «катта-кичигига» борасанми деб сўрайвермаслик керак. Аксинча бу мавзуга бошқа қайтмаслик керак.\nБарча муаммолар билан бўлгани каби болани қўллаб қувватлаб турилса, бола ўзи мустақил вазиятнияхши томонга ўзгартиради.\nМарт 10, 2019 1269 3 Рукн НЕВРОЛОГИЯ\nЭНУРЕЗ – УЙҚУ ПАЙТИДА СИЙИБ ҚЎЙИШ...\nАвг 17, 2017 2112


Байрутдаги портлаш етказган зарар 15 млрд доллардан ортиқ – Президент | Qalampir.uz\nБайрутдаги портлаш етказган зарар 15 млрд доллардан ортиқ – Президент\nОлам\t13 Август 12:59 4518\nЖорий йилнинг 4 август куни Ливан пойтахти Байрутда юз берган портлаш етказган зарар 15 млрд долларга баҳоланди. Ливан Президенти Мишель Аун Испания қироли Филипп VI билан телефон мулоқоти вақтида шундай маълумотни келтирди.\n“Президент Ауннинг таъкидлашича, дастлабки маълумотларга кўра, Ливан етказилган зарар 15 млрд доллардан ошади”, дейилган хабарда.\nИспания қироли Ливан халқаига ҳамдардлик ва бирдамлигини билдириб, керакли ёрдамни кўрсатишга тайёрлигини айтган.\nСуғурта компаниялари Байрут бандаргоҳидаги портлаш зарарини тахминан 3 млрд долларга баҳолаган. Байрут губернатори Марон Аббуд шаҳарни таъмирлашга 12-15 млрд доллар кераклигини маълум қилди.\nЭслатиб ўтамиз, 4 авгут куни соат 18:30 ларда Байрут портида даҳшатли портлаш юз берди. Натижада ҳозиргача ҳалок бўлганлар 173 нафарга етди. Шаҳарнинг катта қисми портлашдан зарар кўрди. 300 мингдан ортиқ одам уйсиз қолди.\nШуни алоҳида қайд этиш керакки, Ливан ҳукумати Байрутдаги портлаш етказган зарарни 3 млрдан ошиқ деб баҳолаганди. Портлашга 2014 йилда россиялик тадбиркор Игорь Гречушкинга тегишли “Rhosus” кемасидан мусодара қилинган 2 750 тонна аммиак селитраси туфайли юз берган аниқланди.\nБайрутда портлашдан кейин бошланган норозилик намойиши ортидан ҳукумат истеъфога чиқди.\n29 Октябрь 19:32 34699\n28 Октябрь 10:06 34211\n29 Октябрь 11:20 33774\n28 Октябрь 10:41 29002\n29 Октябрь 08:40 27405


AirPods Pro’нинг кераги йўқ: унинг Siri ва Bluetooth 5.0’ли клони атиги 12 доллардан сотиляпти! - Terabayt.Uz\nAirPods Pro’нинг кераги йўқ: унинг Siri ва Bluetooth 5.0’ли клони атиги 12 доллардан сотиляпти!\nЎтган йил якунида AirPods Max гарнитураси намойиш қилинган ва унга ҳаттоки 2020 йилги iPhone SE смартфонидан ҳам юқори нарх белгиланган. Бироқ хитойликлар унинг P9 номли клонини бор-йўғи 10 доллардан сота бошлашган.\nХитойликлар яратган яна битта арзон клонни iPhone’лар оригинал AirPods Pro сифатида қабул қилаётганини ёзгандик. Кейинроқ эса AliExpress онлайн савдо платформасида оригиналидан фарқ қилмайдиган, лекин атиги қулоқчин сотила бошлаган эди.\nЭнди бўлса мазкур савдо майдончасида AirPods Pro клони бўлган бошқа бир TWS-қулоқчин янада арзон нархда сотувга чиқди. Air Pro 3 номини олган ушбу аксессуарни оригинал Apple маҳсулотидан фарқлаш қийин.\nAirPods Pro модели каби, Air Pro 3 ҳам Bluetooth 5.0 модулига эга ва AAC кодекини қўллаб-қувватлайди. Оригинал версиядаги сингари, бу клон ҳам iPhone’га тез боғланади; «тишланган олмали» смартфонлар орқали мазкур аксессуарнинг ҳам жойлашувини ва аккумулятори зарядини кўриш мумкин.\nЭнг қизиғи – хитойликлар Air Pro 3 моделига ҳам Siri овозли ёрдамчисини интеграция қила олишган! Қулоқчин сенсор панеллар ёрдамида бошқарилади ва Android-смартфонлар билан ҳам ишлайди.\nAir Pro 3 битта қувватда 3 соатгача ишлай олади; ғилофи эса қулоқчинни яна бир неча марта зарядлаб беради. Кейснинг ўзи Lightning портига эга; шунингдек, симсиз қувватлаш технологияси ҳам жорий этилган.\nAliExpress онлайн бозорида Air Pro 3 қулоқчини учун 11.40 – 12.60 долларлик нарх белгиланган ва уни турли рангларда таклиф этишмоқда.\n#Aliexpress #Apple #Siri #аудио-қулоқчин #қулоқчин #нархлар #симсиз аудио-қулоқчин #Bluetooth-гарнитура #AirPods Pro #Apple AirPods Pro #Air Pro 3


Qalampir.uz - Европада ҳатто Рождество ҳам ўзгача\nЕвропада ҳатто Рождество ҳам ўзгача\n19:08, 14.12.2016 Бу қизиқ\nЯнги йил болакайлар учун ўзгача байрамлигини англаб етган веналиклар ҳар йили айнан жажжи ўғил-қизларга мўлжалланган ярмарка ташкил этишади.\nЯнги йил байрами уни ўтказиш учун олдиндан қилинадиган тайёргарлик ишлари, безаклар ва албатта, рамзи бўлган арча билан ҳам жуда қизиқ. Байрам куни қор ёғса, янада яхши. Хорижий ОАВларда Европадаги энг чиройли Рождество ярмаркалари рўйхати чоп этилди.\n21 ноябрдан 22 декабрга қадар шаҳардаги Kulturbrauerei маданий марказида Lucia Market ўтказилади. Скандинавияга хос оилавий ярмарканинг номи Люсия швед муқаддас байрамидан келиб чиққан. У 13 декабрда нишонланади ва Шимолий Европада Рождество бошланиши ҳисобланади. Ярмаркада швед, фин, ва Даниянинг анъанавий маҳсулотларидан таътиб, Лапландияда Рождествони қандай нишонланишини ҳам томоша қилиш мумкин. Болалар каруселда учиши, батутларда сакраши мумкин. Санта Клаус эса ярмарка бўйлаб фақат бир соат – 17:00 дан 18:00 гача айланади.\nЕвропанинг энг эртакнамо ярмаркаси. Ўрта асрлар шаҳри архитектураси, қор уйчалар. Айтишларича, Европада дастлабки Рождество арчаси айнан Таллинда 1441 йилда пайдо бўлган экан. Бу йил у 575 йиллигини нишонлашмоқда.\nЯрмаркадан одатий ва эстонча миллий сувенирлар ўрин олган: ёғоч идишлар, маржумакдан ёстиқ, оёқ кийим, бош кийим, шарф, қўлқоплар. Миллий таомлар – картошка бўлаклари қўйилган колбасалар, сарделька, нордон карам, марципандан конфетларни таътимасдан бу ердан кетиш мумкин эмас.\nЭнг яхши шеър ўқиган болакайларни байрамда ярим кун бўладиган Қорбобо ширинлик билан сийлайди. Дарвоқе, Қорбобони Эстонияда “Йыулуван” деб аташади.\nЯнги йил болакайлар учун ўзгача байрамлигини англаб етган веналиклар ҳар йили айнан жажжи ўғил-қизларга мўлжалланган ярмарка ташкил этишади. Христа – болалар Рождество бозори Ратуша майдонида 12 ноябрьдан 24 декабрьга қадар очиқ бўлади. Байрамнинг муҳим қисми – болалар дастури. Ширинтойлар понида сайр қилишади, турли хил маҳорат дарсларида шамлар тайёрлашади, ўйинчоқлар ясашади ва ширинликлар пиширадилар. Катталар учун эса муз устида учиш ва бепул хор концертлари мавжуд.\nАлбатта, Европада бу каби ярмаркалар жуда кўп. Лекин биз сизда тасаввур уйғотиш учун улардан энг чиройлиларини тақдим этдик.\nТеглар:Ярмарка Янги йил Рождество\n15:28, 01.01.2018 4 298\n13:06, 31.12.2017 10 046\n12:50, 31.12.2017 14 152\n13:24, 27.12.2017 2 529\n20:56, 21.12.2017 8 905


“Шедевр” чойхонасидаги суиқасд судга оширилди. 37 кишига айб эълон қилинган | Qalampir.uz\n“Шедевр” чойхонасидаги суиқасд судга оширилди. 37 кишига айб эълон қилинган\n3-саҳифа\t18 Сентябрь 22:48 12725\nҚўқонда 3 киши отиб қўйилган жанжалдан кейин 30 киши ҳибсга олинди\nЖорий йилнинг 6 февраль куни соат 00:50 атрофида Қўқон шаҳридаги "Шедевр" чойхонасида 1993 йилда туғилган фуқаро З.М., Б.М., А.Қ., ва Ш.Ж. билан жанжаллашиб, уларни отиб қўйган эди.\nЖиноят ишлари бўйича Фарғона вилоят судида "Шедевр" чойхонасида содир этилган безорилик ва одам ўлдиришга суииқасд қилиш жиноятлари ва шунга алоқадор бошқа жиноят ишларини кўриш бошланди. Бу ҳақда ЎзА хабар бермоқда.\nДастлабки тергов органи Жиноят Кодексининг 105-моддаси (баданга қасддан ўртача оғир жароҳат етказиш), 277-моддаси (безорилик), 25-97-моддаси 2-қисми (жавобгарликни оғирлаштирадиган ҳолатларда қасддан одам ўлдиришга суиқасд қилиш), 248-моддаси 2 ва 3- қисмлари (қонунга хилоф тарзда ўқотар қуролини ўтказиш ва сақлаш) каби жиноят содир этган жами 37 нафар шахсга нисбатан айб эълон қилган.\nМаълумотларга кўра, жиноят иши вилоят суди биносида очиқ суд мажлисида судланувчиларнинг 29 нафар адвокатлари иштирокида кўрилмоқда. Ҳозирда судланувчи ва жабрланувчиларнинг кўрсатувлари эшитилмоқда. Пандемия сабабли фуқароларнинг суд мажлисида иштирок этиши чекланган.\nШундай бўлсада, карантин қоидаларига риоя этган ҳолда фуқароларнинг очиқ суд мажлисида иштирок этишлари имкон даражасида таъминланмоқда. Кейинги суд мажлисларида судланувчилар билан бирга 60дан зиёд гувоҳларнинг кўрсатувлари эшитилади.\n"Иш юзасидан якуний қарор қачон чиқарилиши номаълум, лекин қонуний ва адолатли ҳукм қонунда белгиланган муддатда чиқарилади", дейди вилоят судининг судьяси Раҳматжон Арапов.\nЭслатиб ўтамиз, шу куни М.Б., К.А., ва Ж.Ш. Қўқон шаҳрида жойлашган “Шедевр” чойхонасига келганларида шу ерда бўлган 27 ёшли А.У. ва унинг шериклари билан ўзаро жанжаллашишади. Оқибатда А.У.нинг ёнида бўлган таниши 27 ёшли З.М. тегишли тартибда рўйхатдан ўтмаган “ИЖ-18” русумли қирқма милтиғи билан Б.М, А.Қ ва Ш.Ж.га қарата икки маротаба ўқ узиб, тан жароҳати етказади. З.М. ҳодиса жойидан яширинади.\nМазкур ҳолат юзасидан Ўзбекистон Республикаси Жиноят кодексининг 25, 97-моддаси 2-қисмининг тегишли бандлари (Қасддан одам ўлдиришга суииқасд) ва 277-моддаси (Безорилик) билан прокуратура томонидан жиноят иши қўзғатилган. Шунингдек, 30 нафар шахсларга нисбатан “қамоққа олиш” тарзидаги эҳтиёт чораси танланган.\nЖиноят иши бўйича олиб борилган дастлабки тергов ҳаракатлари ва олинган тезкор маълумотларга кўра, Ички ишлар бошқармаси, Давлат ҳавфсизлик хизмати ҳамда прокуратура органлари ходимлари томонидан ҳамкорликда 14 февраль куни Қўқон шаҳрида шартли ном остида “Тонг” тадбири ўтказилган. Унда ишга алоқадор бўлиши мумкин бўлган 25 нафар шахслар аниқланиб, уларга нисбатан “маъмурий қамоқ” қўлланилган.\n25 Октябрь 10:08 57417\n25 Октябрь 14:58 49973\n25 Октябрь 08:27 35465\n25 Октябрь 14:27 30726\n26 Октябрь 11:42 25527


Янги прогноз: Жаҳон банки Россия ўзини тез ўнглашини башорат қилди - 05.04.2021, Sputnik Ўзбекистон\nТОШКЕНТ, 5 апр — Sputnik. Россия иқтисодиёти инқироздан кейин кутилгандан ҳам кўра тезроқ қайта тикланади. Жаҳон банки экспертлари шундай хулосага келишди –\nТОШКЕНТ, 5 апр — Sputnik. Россия иқтисодиёти инқироздан кейин кутилгандан ҳам кўра тезроқ қайта тикланади. Жаҳон банки экспертлари шундай хулосага келишди – янги прогноз январдагига қараганда анча яхши. Россияда ўсишнинг қайси драйверларини кўришди ва нима тўхтатиб қўйиши мумкин – РИА Новости материалида.Чекловларнинг бекор қилиниши ва эмлашМамлакатнинг ЯИМ 2021 ва 2022 йилларда мос равишда 2,9 ва 32 фоизга ўсади, деб ҳисоблайди Жаҳон банки (ЖБ). Январь ойида 2,6 ва 3 фоиз ҳақида гапиришганди. “<...> Пандемия оқибатлари таъсири аста-секин сусайиши билан қайта тикланиш ўсиши кутилмоқда”, - дея қайд этишган Европа ва Марказий Осиё иқтисодиёти ҳақидаги маъруза муаллифлари.2020 йилда ЯИМ йўқотишлари кўпларникига қараганда камроқ экан – 3,1 фоиз. Ва бу прогнозни ўзгартириш учун асос бўлган.Чекловларнинг юмшатилиши фаол ўсишга кўмаклашади. Россия коронавируснинг иккинчи тўлқини сабаб локдаун эълон қилмади, бу инқироздан тезроқ чиқиб кетиш имконини берди. Жаҳон банки мамлакат COVID-19нинг учинчи тўлқинига чап беришидан келиб чиқмоқда. ЖБ экспертлари Россия вакцинаси ва бошланган эмлаш ишларини кучли драйвер деб ҳисоблашади. Шу билан бирга хатарларни ҳам кўрсатишмоқда: агар аҳоли истар-истамас эмланса, эпидемия давом этади. Ғарбнинг навбатдаги санкциялари салбий таъсир кўрсатади. Банк сектори шубҳа туғдиради. Иқтисодчиларнинг ҳисоб-китобларига кўра, ипотека бозори ҳаддан зиёд куйиб кетади ва бу активларнинг сифатини ёмонлаштириши ва молиявий ташкилотлар даромадини камайтириши мумкин. Қашшоқлик даражаси ва бюджетЖБ мамлакатда қашшоқлик даражаси ўтган йилга қараганда камаяди деб тахмин қилишмоқда, аммо 2022 йилга қадар пандемияга қадар кўргатгичлардан юқори бўлади. Маъруза муаллифлари ҳукуматнинг ижтимоий чоралари янада қашшоқлашиб кетишга йўл қўймаган. Декабрь ойида бу ҳақда ЖБнинг Россиядаги ваколатхонаси директори Рено Селигманн ҳам айтганди. У ҳукуматнинг инқирозга қарши хатти-ҳаракатларини қайд этганди. Давлат бизнес ва аҳолини қўллаб-қувватлаш харажатларини оширди. Боз устига Марказий банкнинг каттагина молиявий захиралари мавжуд. Инқирозга қарши қуйилишни экспертлар ЯИМнинг 4 фоизига баҳолашди (тўрт триллион рублдан зиёд). Бу мамлакатни камбағаллашишдан тутиб турган.Меҳнат вазирлиги аввалроқ қашшоқликнинг 13 фоиз даражаси ҳақида маълум қилганди. Бу деярли 20 миллион киши. Шунингдек. ЖБ бюджетга оид прогноз қилди. Ўтган йил 4,1 триллионлик рубль дефицит ёки ЯИМ 3,8 фоизи билан ниҳояланди. 2021 йилда 1,8 фоизни башорат қилишмоқда. 2022 йил эса даромад кўпроқ бўлади. Рецессия якунландиМарт ойи ўрталарида “Олий иқтисодиёт мактаби” миллий тадқиқот университети " (НИУ ВШЭ) экспертлари рецессияни ниҳояланди деб ҳисоблаш мумкинлигини маълум қилишганди. Иқтисодчиларнинг тушунтиришларича, ЯИМ учинчи ва тўртинчи чоракларда 4,2 ва 1,7 фоиз, асосий капиталга сармоялар эса 1,2 ва 0,4 фоизга кўпайган. Экспертлар сармоя фаоллигининг нисбатан секин пасайишини ҳам айтишган. Ва бу Россия умуман дунёга қараганда инқирозни оғриқсизроқ бошдан кечираётганининг тасдиқларидан биридир. Постсовет тарихида бу биринчи.Ҳар қачонгидан ҳам юмшоқроқ2020 йилда Россия ЯИМ инқирозли 2015 йилга қараганда кўпроқ қисқарди (икки фоиз), аммо 2009 йилга қараганда сезиларли камроқ (7,8 фоиз), дея таъкидлашди таҳлилчилар.Февраль бошида Россия ҳукуматининг пандемияга қарши курашишдаги хатти-ҳаракатларини Халқаро валюта жамғармаси ҳам юқори баҳолаганди. 2021 йилда мамлакатнинг ЯИМ уч фоизга ошади, келаси йил эса 3,9 фоизга. АҚШ ёки Европа ҳудидига қараганда кўпроқ, - дея башорат қилди ХВЖ. Асосий драйверлар орасида экспертлар коронавирусга қарши оммавий эмлаш, аҳоли ва бизнесга давлат кўмаги, каттагина захиралар ва кам қарзни санаб ўтишди. Россияни истиқболли бозорини “Bloomberg” агентлиги таҳлилчилари ҳам тан олишганди. Улар 17 та мамлакатни иқтисодий ва молиявий барқарорларнинг 11 та кўрсатгичи асосида, хусусан, ЯИМ, ташқи қарз, валюта захиралари, реал фоизли ставка бўйича прогнозни таҳлил қилишган. Россия якуний рейтингда иккинчи ўринни банд этган. Экспертлар ишончли бюджет профили ва яхши инвестиция позицияси – 30 фоиз ҳамда каттагина халқаро валюта захиралари – 587,1 миллиардни қайд этишган. Дефолт эҳтимоли жуда паст. Шунингдек, “Bloomberg” 2021 йилда Россиянинг етарлича яхши иқтисодий ўсишини – уч фоиз башорат қилмоқда.\nиқтисод, жаҳон банки, россия, халқаро валюта жамғармаси (хвж)\n16:15 05.04.2021 (янгиланди: 16:20 05.04.2021)\n© Sputnik / Илья Питалев / Фотобанкка ўтишМосковская биржа\nЖаҳон банки экспертлари Россия иқтисодиёти инқироздан кейин кутилгандан ҳам кўра тезроқ қайта тикланишини айтишмоқда.\nТОШКЕНТ, 5 апр — Sputnik. Россия иқтисодиёти инқироздан кейин кутилгандан ҳам кўра тезроқ қайта тикланади. Жаҳон банки экспертлари шундай хулосага келишди – янги прогноз январдагига қараганда анча яхши. Россияда ўсишнинг қайси драйверларини кўришди ва нима тўхтатиб қўйиши мумкин – РИА Новости материалида.\nЧекловларнинг бекор қилиниши ва эмлаш\nМамлакатнинг ЯИМ 2021 ва 2022 йилларда мос равишда 2,9 ва 32 фоизга ўсади, деб ҳисоблайди Жаҳон банки (ЖБ). Январь ойида 2,6 ва 3 фоиз ҳақида гапиришганди. “<...> Пандемия оқибатлари таъсири аста-секин сусайиши билан қайта тикланиш ўсиши кутилмоқда”, - дея қайд этишган Европа ва Марказий Осиё иқтисодиёти ҳақидаги маъруза муаллифлари.\n2020 йилда ЯИМ йўқотишлари кўпларникига қараганда камроқ экан – 3,1 фоиз. Ва бу прогнозни ўзгартириш учун асос бўлган.\nЧекловларнинг юмшатилиши фаол ўсишга кўмаклашади. Россия коронавируснинг иккинчи тўлқини сабаб локдаун эълон қилмади, бу инқироздан тезроқ чиқиб кетиш имконини берди. Жаҳон банки мамлакат COVID-19нинг учинчи тўлқинига чап беришидан келиб чиқмоқда.\nЖБ экспертлари Россия вакцинаси ва бошланган эмлаш ишларини кучли драйвер деб ҳисоблашади. Шу билан бирга хатарларни ҳам кўрсатишмоқда: агар аҳоли истар-истамас эмланса, эпидемия давом этади.\nҒарбнинг навбатдаги санкциялари салбий таъсир кўрсатади. Банк сектори шубҳа туғдиради. Иқтисодчиларнинг ҳисоб-китобларига кўра, ипотека бозори ҳаддан зиёд куйиб кетади ва бу активларнинг сифатини ёмонлаштириши ва молиявий ташкилотлар даромадини камайтириши мумкин.\nҚашшоқлик даражаси ва бюджет\nЖБ мамлакатда қашшоқлик даражаси ўтган йилга қараганда камаяди деб тахмин қилишмоқда, аммо 2022 йилга қадар пандемияга қадар кўргатгичлардан юқори бўлади. Маъруза муаллифлари ҳукуматнинг ижтимоий чоралари янада қашшоқлашиб кетишга йўл қўймаган.\nДекабрь ойида бу ҳақда ЖБнинг Россиядаги ваколатхонаси директори Рено Селигманн ҳам айтганди. У ҳукуматнинг инқирозга қарши хатти-ҳаракатларини қайд этганди.\nДавлат бизнес ва аҳолини қўллаб-қувватлаш харажатларини оширди. Боз устига Марказий банкнинг каттагина молиявий захиралари мавжуд. Инқирозга қарши қуйилишни экспертлар ЯИМнинг 4 фоизига баҳолашди (тўрт триллион рублдан зиёд). Бу мамлакатни камбағаллашишдан тутиб турган.\nМеҳнат вазирлиги аввалроқ қашшоқликнинг 13 фоиз даражаси ҳақида маълум қилганди. Бу деярли 20 миллион киши.\nШунингдек. ЖБ бюджетга оид прогноз қилди. Ўтган йил 4,1 триллионлик рубль дефицит ёки ЯИМ 3,8 фоизи билан ниҳояланди. 2021 йилда 1,8 фоизни башорат қилишмоқда. 2022 йил эса даромад кўпроқ бўлади.\nМарт ойи ўрталарида “Олий иқтисодиёт мактаби” миллий тадқиқот университети " (НИУ ВШЭ) экспертлари рецессияни ниҳояланди деб ҳисоблаш мумкинлигини маълум қилишганди.\nИқтисодчиларнинг тушунтиришларича, ЯИМ учинчи ва тўртинчи чоракларда 4,2 ва 1,7 фоиз, асосий капиталга сармоялар эса 1,2 ва 0,4 фоизга кўпайган.\nЭкспертлар сармоя фаоллигининг нисбатан секин пасайишини ҳам айтишган. Ва бу Россия умуман дунёга қараганда инқирозни оғриқсизроқ бошдан кечираётганининг тасдиқларидан биридир. Постсовет тарихида бу биринчи.\nҲар қачонгидан ҳам юмшоқроқ\n2020 йилда Россия ЯИМ инқирозли 2015 йилга қараганда кўпроқ қисқарди (икки фоиз), аммо 2009 йилга қараганда сезиларли камроқ (7,8 фоиз), дея таъкидлашди таҳлилчилар.\nФевраль бошида Россия ҳукуматининг пандемияга қарши курашишдаги хатти-ҳаракатларини Халқаро валюта жамғармаси ҳам юқори баҳолаганди. 2021 йилда мамлакатнинг ЯИМ уч фоизга ошади, келаси йил эса 3,9 фоизга. АҚШ ёки Европа ҳудидига қараганда кўпроқ, - дея башорат қилди ХВЖ. Асосий драйверлар орасида экспертлар коронавирусга қарши оммавий эмлаш, аҳоли ва бизнесга давлат кўмаги, каттагина захиралар ва кам қарзни санаб ўтишди.\nРоссияни истиқболли бозорини “Bloomberg” агентлиги таҳлилчилари ҳам тан олишганди. Улар 17 та мамлакатни иқтисодий ва молиявий барқарорларнинг 11 та кўрсатгичи асосида, хусусан, ЯИМ, ташқи қарз, валюта захиралари, реал фоизли ставка бўйича прогнозни таҳлил қилишган. Россия якуний рейтингда иккинчи ўринни банд этган.\nЭкспертлар ишончли бюджет профили ва яхши инвестиция позицияси – 30 фоиз ҳамда каттагина халқаро валюта захиралари – 587,1 миллиардни қайд этишган. Дефолт эҳтимоли жуда паст. Шунингдек, “Bloomberg” 2021 йилда Россиянинг етарлича яхши иқтисодий ўсишини – уч фоиз башорат қилмоқда.


Дональд Трамп матбуот анжуманидан журналистлардан бирини ҳайдаб чиқарди\n10:52 / 26.08.2015\nАмерикалик миллиардер ва АҚШ президентлиги учун сайловда номзод ҳисобланмиш Дональд Трамп Айова штатининг Дубьюке шаҳрида ўтказилган матбуот анжумани вақтида Univision телеканали вакили бўлган журналистни тадбир ўтаётган залдан ҳайдаб чиқартирди. Бу ҳақда Рейтер хабар қилган.\nМаълум қилинишича, ушбу журналист Трампга ноқонуний муҳожирларнинг АҚШда туғилган фарзандларига фуқаролик берилиши масаласида савол берганидан кейин шундай воқеа рўй берган.\nТрамп аввалига ундан ўз навбати келганида савол беришини сўраган, кейинроқ эса қўриқчиларга журналистни олиб чиқиб ташлашни буюрган.\nМатбуот анжумани охирида Трамп уни чақиртириб, саволини бошқатдан беришини сўраган. Трамп журналист бу воқеа учун ўзини айбдор ҳис қилиши кераклигини таъкидлаб, унга савол беришда ортиқча ҳиссиётларга берилмасликни тавсия қилган.


СУТ ҲАҚИ. (Воқеа реал ҳаётдан олинган)\nБобомурод ота-онасининг асрандиси эди. Улар бефарзанд экан. Болалар уйига бориб ўн иккига қадам қўйиш арафасида турган Бобомуродга кўзлари тушди-ю, ёпишди-қолишди. Болакайнинг ҳар лаҳзада ота-онага юраги оқарди. Аҳён-аҳёнда қайсидир тенгдоши ёки ўзидан кичикроқ болаларни кимлардир олиб кетаётганини кўрса, маҳзун тортиб қолар, ҳар кеча шу лаҳзалар унинг ҳам бошига тушишини орзулаб уйқуга кетарди…\nАфсус, пешонаси ярқирамаган экан. Шу хонадонга келганига олти ойгина бўлганди. Бобомурод энди-энди янги ота-онасига эликиб, меҳр қўя бошлаганди. Уч ой бурун автоҳалокатга учрашди-ю, икковлари ҳам ҳалок бўлишди.\nБобомуроднинг шўрига шўрва тўкилди. Ота-онасининг қариндош-уруғлари оқибатсизлик қилишди. Алдаб-сулдаб қандайдир қоғозларга имзо қўйдириб олишди-ю, Бобомурод кўчада қолди. Лекин у қайтиб болалар уйига боришни, ўртоқлари қаршисида шарманда бўлишни хоҳламади. Қўни-қўшнилар қанча қисталанг қилишмасин, кўнмади. Таваккал кўчага ўзини урди…\nБахтга қарши, кўчада яшаб кетишнинг ўзи бўлмайди. Ранги оқаринқираган, томоқ ости, бўйни кирлаган, сочлари патаклашган болакайни ҳар ким ҳам ўзига яқинлаштиравермайди. Милиционерлар эса тутиб олишса, албатта болалар уйига олиб бориб ташлашларига Бобомуроднинг ақли етарди. Шунинг учун у жуда эҳтиёткорлик билан иш тутди. Ҳар қадам босганда, атрофга аланглашни унутмади, тунларни бировлар назари тушмайдиган хилват жойларда ўтказди.\nФақат қорин тўйдириш осон кечмасди. Ахлатхонлардан қолган-қутган нон, овқатларни ейишга ҳам қўрқарди, ҳам ўзига эп кўрмасди.\n— Мен албатта катта одам бўлиб кетаман, — дерди ҳар гал қорни таталаб безовта қилганда Бобомурод ўзига таскин бериб. — Ўқиш-ёзишни биламан, демак, каттакон даргоҳларда ўқийман. Йўқ, жарроҳ бўламан. Янги отам, онамни тирилтира олмадим. Уларни ёнимда олиб қола билмадим. Энди ҳеч бўлмаса хаста одамларнинг дардини оламан. Ҳа, бу қўлимдан келади…\nБарибир ҳали вояга етмаган болакайга катта шаҳарда тўлақонли яшаш мушкул кечади. Бобомурод ўйлай-ўйлай, тиланчилик қилиб қорин тўйдиришни маъқул кўрди. Аммо бошқа гадойлар каби бозор, кўчаларда турмади. Хонадонлар эшигини эринмай тақиллатиб, бир бурда нон беришларини сўрайдиган бўлди. Шубҳасиз, кимдир раҳми келиб, нон, қанд-қурс берди, Яна кимлардир болакайнинг киссасига ими-жимида пул солиб қўйди…\nЯкшанба куни эди. Бобомурод қайсидир кўп қаватли уй подвалида ётиб қолганди. Негадир уйқу орасида кўп бор алаҳлади. Тушига алламбалолар кириб чиқибди. Эрта тонгда уйғониб кетди-ю, юраги ғаш тортиб, бир муддат ўтириб қолди. Бебош ва мурғак кўнгли қандайдир ёқимсиз ҳодиса рўй беришидан хабар қилгандек бўлаверди.\n«Мелисалар тутиб болалар уйига обориб ташлашади шекилли, — ўйлади Бобомурод. — Илгариям шунақа туш кўрганимда мелисага тушиб қолувдим. Жин урсин. Тағин анави Марат билан жиққамуш бўламанми? Қанийди ўша ерга бормасам! »\nШундай хаёллар билан Бобомурод аста, эҳтиёткорона ташқарига чиқди. Қорни таталаб борарди. Зудлик билан кимнингдир эшигини тақиллатиб бир бурда нон сўрамаса, ҳоли оғирлашишини сезиб турарди. Аммо баъзи болалар каби ўғирлик қилишни хоҳламасди. Топган нонини ҳалоллаб ейишни маъқул кўрарди.\nУ пиёда, милиционерлар назаридан холи кўчалар бўйлаб анча йўл босди. Бир-биридан ҳашамдор ҳовлиларга яқинлашгач, таққа тўхтаб атрофга аланглади. Теваракда деярли ҳеч ким кўринмасди.\n«Ҳов анави яшил дарвозани тақиллатаман, — кўнглидан ўтказди Бобомурод. — Кейин бошқаларига ўтаман. Агар бир-икки кунга етадиган пул топсам, яхши бўларди. Тинч жой топиб маза қилиб ухлардим…»\nБобомурод худди ўша яшил дарвозага яқин борди-да, қўнғироқ тугмачасини қайта-қайта босди. Сўнгра эҳтиёт шарт икки қадам ортга тисланди. Сал ўтиб дарвозанинг кичик эшиги очилди ва қаршисида жуда кўҳлик бир қиз ҳозир бўлди. Қиз ўзидан нари борса уч-тўрт ёш катта эди. Умри деярли кўча кезиб ўтган Бобомурод қизнинг худо берган ҳуснини худди катталар каби аниқ илғай олди. Қалбини ўзига буткул номаълум илиқлик чулғаб, бир неча ўн сония ичида қилиб юрган иши, кирлаган кийими, патаклашган сочлари учун қиздан жуда-жуда уялди. Уят азбаройи зўр келганидан тили калимага келмай бир муддат каловланди.\n— Ҳа, болакай, сенга ким керак эди? — мулойимлик билан сўради қиз кулимсираб. — Бировни излаяпсанми?\n— Й-йў-ўқ, — деди ер чизиб Бобомурод. — Ҳалиги…\n— Гапиравер уялмай, — давом этди қиз у томон яна бир қадам ташлаб. — Нима бўлди?\n— Ҳалиги… Оғринмасангиз, бир пиёла сув берсангиз девдим… Очиғи… Чанқаб кетувдим…\n— Вой, хўп, — деди қиз. — Шу холосми? Балки қорнинг ҳам очдир? Юр, овқат сузиб бераман!\n— Э, йў-ўқ, — деди беихтиёр жонланиб Бобомурод. — Қорним тўқ. Сув берсангиз бўлди, опа!\n— Ҳозир… Сен шу ерда тура тур, мен опчиқаман!\nҚиз ичкарига кириб, кўз очиб юмгунча қўлида бир стакан сут билан чиқиб келди.\n— Болажон, сувдан кўра манави сутни ичгин! Яқиндагина олиб келишди. Янги, ёғли сут. Ичақол!\nБобомурод сут тўла стаканни қўлига оларкан, беихтиёр хўрлиги келди. Бироқ йиғламади. Қийинчиликлар, оғир ўтган йиллар уни кучли бўлишга ўргатганди.\nСутни охиригача симирди-ю, бошини қуйи солганча қизга ташаккур айтиб, ортга қайтди.\nОрадан йиллар ўтди. Бобомурод ўша куниёқ милиционерлар назарига тушганди. Улар тўппа-тўғри болалар уйига олиб бориб топширишди.\nБобомурод тақдирга тан берди. Мактабни аъло баҳоларга тугатиб, тиббиёт институтига ўқишга кирди. Ҳаш-паш дегунча институтни тамомлаб, шаҳардаги марказий касалхоналардан бирида жарроҳ бўлиб ишлай бошлади. Қатъият яна ғалаба қилди. Ажойиб кунларнинг бирида диссертация ёқлаб, фан доктори унвонига эга бўлди. Ҳеч\nHayotiy hikoyalar 197 haqi voqea real hayotdan olingan\nСохта севги қурбони.251\nНасиба янграган севимли таронани эшитар экан дилига илиқлик югурди. Қўл телефонида унга азиз бўлган исмни кўриб кўзлари қувнади. – Ассалому алайкум, – мамнунлик... Чанкаган қарға(The thirsty crow)114\nҳикоя инглиз тилидан таржима қилинди. Таржимон: Улуғбек Рахматов Иссиқ кунларнинг бирида, чанкаган қарға сув излаш учун бутун дала бўйлаб учарди. Узоқ вақт даво...


Ўзбекистон иқтисодий эркинлик рейтингида 26 поғона юқорилади\nHeritage Foundation логоси.\nЖаҳон давлатларидаги иқтисодий эркинлик рейтингида бу йил Ўзбекистон 57,2 балл билан 116-ўринни эгаллади. Бу мамлакатнинг ўтган йилдаги кўрсаткичга (140-ўрин) нисбатан 26 поғона юқорилаганини англатади.\nШ. Мирзиёев президентликка сайланганидан бери Ўзбекистон Heritage Foundation ташкилотининг мазкур рейтингида йил сайин юқорилаб бораётганига қарамай, ҳали-ҳамон “иқтисоди эркин бўлмаган” мамлакатлар қаторида қолмоқда.\nМарказий Осиё мамлакатларидан Тожикистон ҳам (155-ўрин) Ўзбекистон каби иқтисоди эркин бўлмаган мамлакатлар сирасига киради.\nМинтақа давлатларидан фақат Туркманистонгина (170-ўрин) “иқтисоди репрессив” мамлакатлар сафида қолган.\nҚозоғистон (39-ўрин)билан Қирғизистон (81-ўрин) эса иқтисоди қисман эркин бўлган мамлакатлар ўлароқ саналган.


Кашшофлик руҳини намоён этинг\n1. Сизнингча, кашшофлик руҳи бу нима?\n1 Кашшофми ёки йўқми, барча ваъзгўйлар кашшофлик руҳини намоён эта олишади. Улар ваъз қилиш ва шогирд тайёрлашга жиддий қарашади. (Мт 28:19, 20; Ҳв 18:5) Улар одамларга ғамхўрлик қилиб, хизматда фидойиликни намоён этишади. (Мт 9:36; Ҳв 20:24) Яҳованинг хизматчилари бошқаларга ҳақиқатни бажонидил ўргатишади. (1Кр 9:19–23) Келинг, шундай руҳни намоён этган Филипнинг мисолини кўриб чиқайлик.\n2. Оқсоқоллар ва хизматкорлар Филипнинг ўрнагига қандай тақлид қила олишади?\n2 Ваъз қилиш ва таълим беришда. Филип I асрдаги жамоатда кўп масъулиятга эга бўлган. (Ҳв 6:1–6) Лекин, у хушхабарни ваъз этишда ҳам ғайратли бўлган. (Ҳв 8:40) Оқсоқоллар ва хизматкорлар ўз масъулиятларини бажариш билан бирга, хизматда шижоатли бўлиб кашшофлик руҳини намоён эта олишади. Бу, жамоатдагиларга ижобий таъсир қилиши аниқ! (Рм 12:11)\n3. Синовлар пайтида кашшофлик руҳини қандай намоён этишимиз мумкин?\n3 Стефаннинг ўлимидан сўнг, қувғунлар туфайли шогирдларнинг ҳаётида катта ўзгаришлар юз берган. Лекин Филип ваъз қилишдан тўхтамай, самарияликларга ҳам хушхабар етказилишига жон куйдирган. (Ҳв 8:1, 4–6, 12, 14–17) Синовларга қарамай ва одам танламай хушхабарни ваъз қилишда давом этсак, Филипга тақлид қилган бўламиз. (Юҳ 4:9)\n4. Филип таълим беришда қандай ўрнак кўрсатган?\n4 Филип Аллоҳнинг Каломидан таълим беришда маҳоратли бўлганини, ҳабашистонлик амалдор билан суҳбатлашганидан кўрса бўлади. (Ҳв 8:26–38) Биз ҳам Муқаддас Китоб асосида музокара қилишда маҳорат ошириш орқали кашшофлик руҳини намоён этамиз. (Ҳв 17:2, 3) Филип каби ҳар бир фурсатдан фойдаланиб, хушхабарни ваъз қилишга интиламиз.\n5. Ота-оналар болаларини кашшофлик руҳини намоён этишга қандай ўргата олишади?\n5 Оила ва жамоатда. Филипнинг ўрнаги қизларига ижобий таъсир қилган. (Ҳв 21:9) Масиҳий ота-оналар ҳам Шоҳлик манфаатларини биринчи ўринга қўйиб, болаларини шундай қилишга ундаган бўлишади. Ҳафта давомида ишлаб чарчаганларига қарамай, ота-оналар ғайрат ила ваъз қилишса, болаларига бу яхши таъсир қилади. (Ҳк 22:6)\n6. Жамоатимиздаги кашшофлар учун миннатдор эканлигимизни қандай кўрсатамиз?\n6 Филип, хизматда ғайратли бўлган Павлус ва Луқога меҳмондўстликни намоён этган. (Ҳв 21:8, 10) Биз-чи, ғайратли ваъзгўйларга миннатдорлигимизни ва уларни қўллаб-қувватлаётганимизни қандай кўрсатамиз? Масалан, ҳамкор кам бўлган кунларда улар билан хизматга чиқсак бўлади. (Флп 2:4) Шунингдек, уларни меҳмонга чақиришимиз мумкин. Келинг, шароитларимиз қандай бўлмасин, кашшофлик руҳини намоён этайлик!


Ўзбекистон - Озарбайжон\nЎзбекистон - Озарбайжон 28.05.2020 13:32\n300 йилдан бери ўз ҳудудий сарҳадлари дахлсизлиги, эрки ва дини учун курашган Озарбайжон халқи 1918 йил 28 май куни ш мустақил давлат деб эълон қилиниши ҳақидаги тарихий қарор қабул қилинди Озарбайжоннинг Шарқий ва Жанубий Кавказорти ҳудудларида миллий давлатчилик барпо этилди. Ўша мажлисда янги демократик давлат тузилиши фактини ҳуқуқий жиҳатдан тасдиқловчи „Озарбайжон мустақиллиги тўғрисидаги Акт“ қабул қилинди.\nБироқ ёш Озарбайжон Демократик Республикаси осмони узра қора қузғунлар пайдо бўлди. Стратегик муҳим жўғрофий ҳолати ва унинг улкан нефть захиралари Совет Иттифоқининг Кавказдаги йўналишини асосий нишонига айланди. 1920 йил апрелининг ўрталарида Қизил армия бўлинмалари Озарбайжоннинг шимолий чегараларига, апрель охирларида Озарбайжон босқинини бошлаб, 28 апрелда Бокуга кириб келди. Атиги 23 ой мавжуд бўлганига қарамай, ОДР мамлакат зиёлилари учун катта мактаб вазифасини ўтади. Мамлакатдаги фуқароларнинг миллати, жинсидан қатъи назар улар томонидан давлат чегараларини белгилашда, она тилини давлат тили, деб эълон қилишдаги қўшган ҳиссалари келажакдаги мустақил Озарбайжон учун кучли асос вазифасини ўтади.


“Олтин водий” маҳалласида жойлашган “Қизилқум кўрки” хусусий уй-жой мулкдорлари ширкатига қарашли кўп қаватли уйларда яшовчи фуқаролар билан Навоий шаҳар ҳокими Неъматилло Ахатов иштирокида учрашув ўтказилди. Унда ҳокимликнинг масъул мутахассислари, ширкат ходимлари, маҳалла раиси ва фаоллари иштирок этди. Учрашувда шаҳар ҳокими Н.Ахатов сўзга чиқиб, аҳоли ту ...\nНавоий шаҳар ҳокимлиги мажлислар залида навбатдаги “Ҳоким соати” йиғилиши бўлиб ўтди. Уни шаҳар ҳокими Н. Ахатов олиб борди. Кун тартибида ўткир респиратор инфекциялар, грипп касаллиги бўйича шаҳарда эпидемик вазият ва 2014-2015 йилги мавсум давомида ўтказилаётган профилактик чора-тадбирлар, шунингдек, касб-ҳунар коллежлари битирувчиларининг ўз мутахассисликлари бўйича аниқ иш ўринлари ...\nШу кунларда республикамизнинг турли ҳудудларида, ҳаттоки чекка туман ва қишлоқларда ўтказилаётган тадбирларда, ёшлар вакилларининг оммавий ахборот воситалари орқали чиқишларида шу жиҳат кўринмоқдаки, ёш авлод сайловларни кутмоқда ва унга қизғин тайёргарлик кўрмоқда. Бу бежиз эмас. Биринчидан, ёшлар сайловларда иштирок этиш орқали давлат ва жамият бошқарувида бевосита қатнашадилар, бошқача қил ...\n– Қизлар, бу митти кийимчалардан ҳали кўп тикамиз, – деди Фаридахон кулиб. – Чақалоқлар тез катта бўлишади. Ўзи ишимни беғубор болажонларнинг кийимларини тикишдан бошлаганим жуда яхши бўлдида. Меҳнатимиз баракали, ишимиз унумли бўлади.Қизлар гангур-гунгур суҳбат қуришиб, тикув машиналари ёрдамида бежирим кийимчалар тикишмоқда. Уларнинг шижоатию, тикув машиналарини маҳорат билан б ...\nАрзон ва қулай ярмарка\n“Навоий тоғ-металлургия комбинати” давлат корхонаси томонидан қишлоқ хўжалик маҳсулотларининг арзонлаштирилган ярмаркаси ташкил этилди. Унда Жанубий кон бошқармасига қарашли Зармитан ҳудудий ер майдони, Уй-жой коммунал бошқармасининг ёрдамчи хўжалиги ва лимонарийси, “Дўстлик” агрофирмаси, 3-автокорхона ёрдамчи хўжаликларида етиштирилган полиз экинлари, мева ва сабзавотлар с ...\nЎзбекистон Республикаси Президенти Ислом Каримов Қозоғистон Республикаси Президенти Нурсултон Назарбоевнинг таклифига биноан 2014 йил 24-25 ноябрь кунлари расмий ташриф билан Қозоғистонда бўлади. Олий даражадаги учрашув ва музокаралар чоғида Ўзбекистон ва Қозоғистон ўртасидаги сиёсий, савдо-иқтисодий, маданий-гуманитар ва бошқа соҳалардаги самарали ҳамкорликни янада ривожлантиришга оид кенг ...


ЎзА - Ер ости сув захираларидан оқилона фойдаланмасак, бизни нима кутмоқда?\nЕр ости сув захираларидан оқилона фойдаланмасак, бизни нима кутмоқда?\nМамлакатимизда тасдиқланган ер ости сувлари захираси 16 миллион 800 минг кубо метрни ташкил этади. Шу ўринда қайд этиш жоизки, аҳолини сув таъминоти ер ости ва ер усти сувлари ҳисобига амалга оширилади. Бунда ер ости сувлари табиий ҳимояланганлиги туфайли аҳолини ичимлик суви билан таъминлашнинг ишончли манбаларидан биридир.\nҲозирда юртимизда 119 та шаҳар, мингдан ошиқ шаҳар кўринишидаги посёлка ва 11 мингдан зиёд қишлоқ аҳоли пункти бор. Шундан 69 шаҳар, 335 шаҳар кўринишидаги посёлка ва қарийб 3 минг қишлоқ аҳоли пунктлари ер ости сув захиралари ҳисобидан ичимлик сувидан фойдаланмоқда. Аҳолининг қолган қисми ер устки сувлари, булоқлар ва бошқа турдаги сув манбалари ҳисобига таъминланиб келинмоқда.\nЎзбекистон Республикаси Давлат Геология ва минерал ресурслар қўмитаси Гидрогеология корхоналари геология-қидирув ишларини олиб бориб, ичимлик сув манбаларини асослаб бериш ишларини амалга оширади. Оби-ҳаётни аҳолига етказиш масаласи эса Уй-жой коммунал хизмат кўрсатиш вазирлиги тизими ва маҳаллий ҳокимликлар зиммасига юклатилган.\nЕр ости сув захиралари миқдори қандай? У юртимиз аҳолисини неча йил давомида оби-ҳаёт билан таъминлашга етади? Ва бошқа бир қатор саволлар билан Гидрогеология ва муҳандислик геологияси институти директори Ботир Абдуллаевга мурожаат қилдик.\n– Бугунги кунда аҳолига етказиб берилаётган тоза ичимлик сувининг қарийб 50 фоизи ер ости сувлари захираси ҳиссасига тўғри келади. Ҳозирда юртимизда 97 та ер ости сув кони ҳамда ер ости сувлари шаклланадиган 19 та қўриқланадиган табиий ҳудуд мавжуд. Гарчи захира кўп бўлса-да, у юртимиз ҳудудларида нотекис тарқалган. Айрим ҳудудларда ер ости сув захираси мўл, ер ости конлари ҳам анчагина. Чўл, қуруқлик зоналарда эса сув кам. Шунинг ҳисобига аҳолининг 30 фоиздан ошиқроғи сифатли ичимлик суви билан у қадар яхши таъминланмаган.\nЮртимизнинг аксарият минтақаларида аҳолини марказлаштирилган ичимлик суви билан таъминлаш бўйича кенг кўламли чора-тадбирлар амалга оширилмоқда. Хусусан, Президентимиз Шавкат Мирзиёевнинг “2017 - 2021 йилларда ер ости сувлари захираларидан оқилона фойдаланишни назорат қилиш ва ҳисобга олишни тартибга солиш чора-тадбирлари тўғрисида”ги қарори узоқ йилларга мўлжалланган сув таъминоти тизимини модернизациялашда муҳим аҳамият касб этади.\nУнга кўра, ер ости сувларидан тўғри ва оқилона фойдаланиш керак. Айни вақтда вилоятларда хатлов олиб борилди. Афсуски, унинг натижаларида 20 мингтадан ортиқ бурғи экспулатацион қудуқларнинг 60 фоиздан юқорисида фойдаланиш учун керакли ҳужжатлар етишмаслиги қайд этилган. Ер ости сувларидан нотўғри фойдаланишни асосий сабаби норматив ҳужжатларни етишмаслиги ва аҳолини мавжуд сувлардан оқилона фойдаланмаслиги. Бу эса ер ости чучук сувлари захираларини маълум миқдорда камайиб кетишига сабаб бўлмоқда.\nАгарда тарихга эътибор қаратадиган бўлсак, охирги 60 йилда ўтказилган гидрогеологик тадқиқотлар аҳолини тоза ичимлик суви билан таъминлаш каби жуда муҳим вазифани ҳал қилиш имконини берди. 90 – йиллар бошига қадар тадқиқотлар марказлаштирилган қудуқли сув олиш иншоотлари захираларини баҳолаш ва асослашдан иборат эди. Кейинги 10 йилда кичик қишлоқ аҳоли пунктларини сув таъминоти якка тартибдаги сув олиш иншоотлари ва тоғ зоналарида булоқлар ҳисобидан таъминлашга эътибор қаратилмоқда.\n“Ўзкоммунхизмат” агентлигининг маълумотларига кўра яқин келажакда - 2020 йилда аҳолини сув билан таъминлашда ичимлик сувига бўлган эҳтиёж ошиб, 8225.94 минг.м3/сут.га ортади. Бу нафақат хўжалик ичимлик иншоотларини сақлашни, улардан сувни чиқариб олишни кўпайтириш балки чучук ер ости сув конлари ва тўпланган чучук ер ости сувлари ҳудуди ва чегарасида янги участкаларни қидиришни талаб қилади.\n– Вазият сиз айтган даражада жиддий бўлса, келгусида аҳолини ичимлик суви билан таъминлашда нималарга эътибор қаратиш зарур бўлади? Агарда ер ости сув захира конларини максимал равишда сақлаш, улардан оқилона фойдаланиш асосида бошқариш, ифлосланаётган участкаларни қисқартириш, истиқболли майдонларда чучук ер ости сув захираларини сунъий ҳосил қилиш ҳамда янги истиқболли участкаларни излаб топиш шарт бўладиган бўлса, гидрогеология соҳасини яқин келажакда қандай вазифалар кутмоқда?\n– Гидрогеологик илмий-тадқиқотларининг асосий вазифаларидан бири бу - XXI асрда аҳолини сифатли ичимлик суви билан таъминлаш, сув ресурсларидан оқилона фойдаланишни ва бошқаришни йўлга қўйиш, ер ости сувларини ифлосланишига йўл қўймаслик, жадал ифлосланаётган жойларда уни бартараф этиш, истиқболли майдонларда сув захираларини сунъий тўлдиришни йўлга қўйиш, шунингдек ер ости сувлари конлари доираси ва ундан ташқари ҳудудларда қўшимча сув манбаларини топиш.\nОлдимизда турган энг муҳим вазифа - барча гидрогеологик корхоналарнинг, айниқса мониторинг ишлари билан шуғулланадиган ҳудудий станцияларни ҳуқуқий меъёрий ҳужжатлар билан таъминлаш ва замонавий ўлчов приборларини амалиётга татбиқ этиш турибди. Хусусан, гидрогеологик ва мониторинг тадқиқотларини бажаришда гидродинамик ва гидрокимёвий кўрсатгичларни баҳолаш, ҳамда башоратловчи изчил хариталарни тузиш, 3D моделлаш имконини берувчи компьютер дастурлари ва ГИС-технологиялари билан таъминлаш зарур.\nАйниқса, техноген босим таъсирини кучайиши ва ер ости сув конларини ҳосил бўлиши шароитини ҳисобга олган холда, ер ости ичимлик суви конларини ҳозирги ҳолатини баҳолаш, янги истиқболли чучук ер ости сувлари участкаларини қидириб топиш жуда муҳим. Биз ер ости сувларидан фойдаланишни янада самарадор турларини -қудуқли ва галереяли қисмини асослаб бериш билан бирга ер ости сув конларига ёмон таъсир кўрсатувчи манбаларни аниқлаш, уларнинг келиб чиқиш жараёнини ўрганиш ва уни йўқ қилиш, камайтириш бўйича қўлланмалар ишлаб чиқиш ҳаракатидамиз.\n– Юртимизда минерал хом-ашё базаси, санаториялар тизими, профилактория ва даволаш масканларини кенгайтириш мақсадида минерал сувлардан фойдаланиш жараёни қандай кечмоқда?\n– Минерал сувларда фойдаланишни кенгайтириш мақсадида турли вилоятларда ўзига хос витаминлар билан бойиган сувларни қидириш ишлари олиб борилмоқда, – дейди директор. – Мисол учун, Қорақалпоғистон Республикасида темир-бромли, Навоий вилоятида органикага эга, специфик компонентларга эга бўлмаган рассоллар, Бухорода темирли, олтингугуртли, бромли, Қашқадарёда кремнийли, йодли, борли, органикали, олтингугуртли, бромли, Сурхондарёда йод-борли, Тошкентда бромли, Наманган ва Фарғона вилоятларида йодли минерал сувларини қидириш илмий-тадқиқот ишларини ўтказиш ниятидамиз.\nҚайд этиш жоизки, катта шаҳар ва туман марказлари, кўплаб қишлоқ аҳоли пунктларининг сув таъминоти ер ости сувлари ҳисобига амалга оширилмоқда. Фарғона водийси, Тошкент, Сирдарё, Жиззах, Самарқанд, Қашқадарё ва Сирдарё вилояти шулар жумласидандир.\nМутахассисларнинг маълумотларига кўра кейинги вақтда фойдаланувчиларга сувни тежашнинг ҳам анъанавий, ҳам инновацион технологиялари ҳақида маълумотлар бериш учун “ТОМЧИ” мобил иловаси яратилган. Унда сувдан оқилона ва унумли фойдаланиш ҳақида кўплаб маълумотларни билиб олиш мумкин.


«Масад» сураси: Набий алайҳиссалом ҳақида турли бўҳтон ва туҳматлар тарқатган Умми Жамил - Fitrat.uz\nБош саҳифа / Қуръон / «Масад» сураси: Набий алайҳиссалом ҳақида турли бўҳтон ва туҳматлар тарқатган Умми Жамил\n«Масад» сураси: Набий алайҳиссалом ҳақида турли бўҳтон ва туҳматлар тарқатган Умми Жамил\nOktabr 30, 2020\t«Масад» сураси: Набий алайҳиссалом ҳақида турли бўҳтон ва туҳматлар тарқатган Умми Жамилda fikr bildirishni o'chirish 187 Кўришлар\nБу сураи карима Маккада нозил бўлиб, 5 оятдан иборат. Ушбу сурага ўзининг охирги «Масад» сўзи ном бўлиб қолган. Суранинг иккинчи исми «Лаҳаб»дир. Кўпчилик уни суранинг аввалидаги биринчи ибора – «Таббат ядаа» билан ҳам атайди. «Масад» сўзининг маъноси «арқон»дир. Сурада Абу Лаҳабнинг хотини бўйнида арқон ила дўзахга кириши таъкидланган.\nУшбу суранинг қаҳрамони Абу Лаҳабнинг асл исми Абдулуззо ибн Абдулмуттолиб бўлиб, икки ёноғи оловдек қизариб тургани учун Абу Лаҳаб деган куня олган эди.\nАллоҳ таоло «Ва яқин қариндошларингни огоҳлантир» деган оятни нозил қилганда, Набий соллаллоҳу алайҳи васаллам Сафо тепалигига чиқиб, баланд овоз билан:\n– Эй Қурайш жамоаси! – деб нидо қилдилар. Шунда улар тўпланишди. Ул зот уларга қараб: – Агар сизларга ҳозир «Водийда отлиқлар устингизга бостириб келишга тайёр турибдилар», десам, ишонасизларми? – дедилар.\n– Ишонамиз, сенинг ёлғон гапирганингни ҳеч кўрмаганмиз, – дейишди. Пайғамбар соллаллоҳу алайҳи васаллам:\n– Албатта, мен сизларга шиддатли азобдан қўрқитувчи (пайғамбар) бўлиб келдим, – дедилар. Шунда Абу Лаҳаб:\n– Ҳалок бўлгур! Бизни шунга йиғдингми?! – дегандан сўнг Аллоҳ таоло «Масад» сурасини нозил қилган.\nАбу Лаҳаб Пайғамбар соллаллоҳу алайҳи васалламнинг амакилари ва энг ашаддий душманларидир. Уни бойлиги, мол-мулки ғурурга кетказган. У шундай синф вакилики, улар ўзларига вазифа юкловчи барча ҳаракат ва тузумларга қарши чиқаверишади.\nАбу Лаҳабнинг хотини Умми Жамил ҳам Исломнинг ашаддий душманларидан бири бўлиб, Набий алайҳиссалом ҳақида турли бўҳтон ва туҳматлар тарқатиб юрарди. У ҳам чақимчилик, ғийбатчиликка ўч, фитначи аёллар тоифасининг вакиласи.\n1. Абу Лаҳабнинг икки қўли ҳалок бўлсин, ҳалок!\nУшбу оятдаги «икки қўл»дан мурод уларнинг эгасидир. Арабларда бир нарсанинг бўлагини зикр қилиб, ўзини қасд қилиш услуби бор. Бу ояти каримада худди ўша услуб қўлланган («Бошинг омон бўлсин» деганда умуман тананинг соғлиғи назарда тутилганга ўхшаш).\nАбу Лаҳаб Набий соллаллоҳу алайҳи васалламнинг даъватларини эшитиб туриб, кўпчилик ичида, «Ҳалок бўлгур!» деганига қарши ўлароқ, бу оятда унга икки марта ҳалок тиланмоқда.\n2. Унга моли ва касб қилган нарсалари фойда бермади.\nЯъни, Абу Лаҳабга мол-дунёси ҳам, касб-кори ҳам фойда бермади. «Касб қилган нарсалари» дейилганда, обрў-эътибори ва фарзандлари кўзда тутилган.\nУшбу оят ҳам Абу Лаҳабнинг куфр йўлида айтган гапига раддиядир. Аллома Исмоил ибн Касир ушбу оят тафсирида қуйидаги маълумотни келтирганлар: «Расулуллоҳ соллаллоҳу алайҳи васаллам ўз қавмларини иймонга даъват қилганларида, Абу Лаҳаб «Агар акамнинг ўғли айтаётган нарса ҳақ бўлса, мен молу дунёим ва болаларимни фидо қилиб, ўзимни азобдан қутқариб оламан», – деган экан».\nИмом Олусийнинг ёзишларича, Абу Лаҳабнинг учта ўғли бўлиб, Утба, Миътаб ва Утайба деб аталар эдилар. Уларнинг биринчи иккиси Фатҳ куни мусулмон бўлдилар ва Ҳунайн, Тоиф ғазотларида қатнашдилар. Утайба эса мусулмон бўлмади. У Расулуллоҳ соллаллоҳу алайҳи васалламнинг қизлари Умму Кулсумга уйланган эди. Утба эса Расулуллоҳ соллаллоҳу алайҳи васалламнинг бошқа қизлари Руқияга уйланган эди. Ушбу сура нозил бўлганидан кейин Абу Лаҳаб икки ўғлига: «Агар Муҳаммаднинг икки қизини талоқ қилмасангиз, менинг бошим икковингизнинг бошингиз билан бир жойда туриши ҳаромдир», – деди. Бас, улар хотинларини талоқ қилдилар.\nСўнг Утайба отаси билан Шомга сафар қиладиган бўлиб қолди ва: «Албатта бориб, Муҳаммадга озор бераман, – деди. У бориб: – Эй Муҳаммад! Мен тушган юлдузга кофирман, яқинлашиб, зоҳир бўлганга ҳам кофирман», деб туриб, туфурди ва у зот соллаллоҳу алайҳи васалламнинг қизлари Умму Кулсумни талоқ қилди. Ул зот соллаллоҳу алайҳи васалламнинг аччиқлари келди ва: «Унга Ўз итларингдан бирини ҳукмрон қилгин!» – деб дуо қилдилар. Утайбани шер еб кетди. Абу Лаҳаб бўлса, Бадр урушидан етти кеча ўтгандан сўнг, Адаса номли юқумли вабо касалидан ўлди. Унинг ўлигининг олдига ҳеч ким бормай, уч кун ётиб, сасиб кетди. Унинг қариндошлари ор-номус қилиб, бир чуқур қазишди ва жасадни таёқлари билан суриб, чуқурга тушириб, устидан тош отиб, кўмишди. Шундай қилиб, Абу Лаҳаб ҳақида Қуръони Карим берган хабарнинг бу дунёдаги қисми юзага чиқди. Охиратдагиси эса қуйидагича бўлади:\n3. У тезда алангали ўтга кириб, куядир.\nБу қизиб турган олов жаҳаннам оловидир.\nУламоларимиз «Масад» сурасида, хусусан, унинг ушбу оятида улкан мўъжиза борлигини таъкидлайдилар. Маълумки, Набий соллаллоҳу алайҳи васалламнинг кўпгина душманлари у зотга узоқ муддат адоват қилганларидан сўнг, ҳузурларига келиб, ўз Исломларини эълон қилганлар. Улар орасида Умар ибн Хаттоб, Холид ибн Валид ва Амр ибн Осс розияллоҳу анҳум каби улуғ саҳобийлар ҳам кўп эди. Энг ажабланарлиси, Қуръони Карим ўша душманлардан бир кишини, Расулуллоҳ соллаллоҳу алайҳи васалламга яқин қариндош бўлган кишини, амакилари ва қудалари бўлмиш Абу Лаҳабни танлаб олиб, унинг куфрда абадий қолиши, кофир ҳолида ўлиб, дўзахга тушиши хабарини берди.\nБундай қатъий ҳукмни фақат Аллоҳ таолонинг Ўзигина қилиши мумкин. Чунки Абу Лаҳаб хоҳлаган лаҳзада калимаи шаҳодатни айтиб, иймонга келиши мумкин эди. Ҳеч бўлмаса, душманлик учун, қасддан иймон келтириб, одамлар ичида Қуръонни, Муҳаммад соллаллоҳу алайҳи васалламни ёлғончи деган гап тарқатиши ҳам мумкин эди. Лекин Аллоҳ таоло ҳар бир нарсани, келажакда бўладиган ишларни ҳам ипидан-игнасигача яхши биладиган Зот. Шунинг учун ҳамма нарсани олдиндан очиқ-ойдин айтиб қўйди ва иш ўшандоқ бўлди. Абу Лаҳаб кофир ҳолида ҳалок бўлди, энди қиёматда дўзахга киради.\n4. Ва унинг ўтин кўтарган хотини ҳам.\nАбу Лаҳабнинг хотини Умми Жамилнинг «Ҳаммаа латал ҳатоб» – «ўтин кўтарган» деб сифатланишига уламолар бир неча хил фикрлар айтадилар.\n1) Эри куяётган жаҳаннамга ўтин кўтариб киради ва иккови яна ҳам қаттиқроқ куядилар.\n2) Умми Жамил чақимчилиги, динга қарши фитнаси билан машҳур эди. «Ўтин кўтарган» деган ибора фитнани аланга олдириш учун чақимчилик қилиб, гап ташиб юришига ишорадир.\n3) Бу аёл тиканли ўтинларни кўтариб келиб, Муҳаммад алайҳиссаломга озор бериш мақсадида, йўлларига сочар эди, бу ибора ўша қилиғига ишорадир.\n5. Унинг бўйнида эшилган арқон.\nДўзахда азобланаётган Абу Лаҳабнинг хотини бўйнидаги эшилган арқоннинг қандай бўлиши ҳусусида кўп гаплар айтилган. Жумладан, ўша арқон хурмонинг пўстлоғи ичидаги майин толалардан яхшилаб эшилган ёки жундан, теридан, темирдан, оловдан бўлади, дейилган. Нима бўлганда ҳам, ўша арқон уни азоблаш, хўрлаш учун ишлатилади.\nЯъни, бу дунёда ёмонлик йўлида ўтин кўтарган арқони ўрнига қиёматда унинг бўйнига эшилган арқон ўраб, судралади.\nАбу Лаҳабнинг хотини Аврооу бинти Ҳарб деб аталиб, унинг куняси Умми Жамил эди. У Абу Суфён ибн Ҳарбнинг синглисидир. Умми Жамилнинг ҳам худди эри каби, Набий алайҳиссаломга адовати кучли эди. Ул зотга қарши турли-туман душманликларни қилар эди.\nАллоҳ таолонинг ваъдаси амалга ошди. Абу Лаҳаб хор бўлди. Кишиларни Исломдан қайтариш учун қилган ҳаракатлари бекор кетди.\nУ асрлар оша Қуръон орқали лаънатланмоқда. Абу Лаҳабнинг йўлига юрганлар ҳам шу оқибатга эришадилар.\n«Тафсири Ҳилол» асосида тайёрланди\nАввалги Яхшиликнинг мукофоти фақат яхшиликдир\nКейинги Насоролар эътиқод ва амал қиладиган тўрт инжиллар\nҚуръони каримда таҳаккум усуллари (иккинчи қисм)\nNoyabr 1, 2020\nIyun 1, 2018\t24,249


Совутгич шкафлари - SERVER-SERVICE\nСовутгич ва музлатгич шкафлар дўконлар, умумий овқатланиш масканлари ва фармацевтика саноатида зарур бўлади. Совутгич шкафлар ўрта ҳароратли, паст ҳароратли, ва комбинациялашган бўлади.\nУлар бир-биридан ҳароарт кўрсатгичи ва ташқи кўриниши билан фарқланади. Мисол учун шкафларда ўртача ҳарорат +1 дан +120С даражагача ҳисобланади ва бу агрегатларнинг эшиклари сурулувчи ёки табақали бўлиши мумкин. Паст ҳарорат эса 180с даражагача етади. Уларнинг эшиклари метал ёки ойнадан тайёрланади, шунингдек, табақали бўлади. Комбинацияланган шкафларда табақали эшиклари металлдан ишланади, ҳарорат эса +6 дан -18 гача ёки -5 дан +5 даражагача бўлиши мумкин. Бироқ энг афзал кўриладигани шкаф-купелар. Улар кўп жой эгаллайди, бироқ сиғими ҳам катта бўлади, маҳсулот мижозларга барча томондан кўриниб туради.\nServer Service компаниясига мурожаат қилинг! Сиз учун қуйидаги ишлаб чиқарувчиларнинг совутгич ва музлатгич шкафлари, жумладан, вино учун шакафлари таъмирланади, диагностикадан ўтказилади, техник хизмат кўрсатилади: Polair, Derby, Foinox, Helkama, Vestfrost, Igloo, Inter (Интер), Vinosafe, Vintagekeeper, WineSystems, Dometic, IP-Industrie, Italfrost, Desmon, Northland, Ilsa, Studio54, Movilfrit, Climadiff, Liebherr, Transtherm, Eurocave, Ellemme, VinoSafe, Armarios, Bodega, OAK.\nБиз фреон тўлдириш, ёки компрессор, микрокомпрессор алмаштириш талаб этилишидан қатъий назар совутгич ёки музлатгич пештахталарни ишончли таъмирлаймиз.\nҚурилманинг кейинги фаолияти бизга боғлиқ эканини яхши тушунамиз ва қурилма таъмирланганидан сўнг яна узоқ йиллар беминнат хизмат қилиши учун барча билим ва малакамизни ишга соламиз.\nУсталаримизда иш учун зарур компрессордан тортиб то хладагентгача бўлган эҳтиёт қисмлар ва материаллар мавжуд. Шунинг учун сиз тезхникангиз ишга тушишини эртанги кунгача кутишингизга тўғри келмайди.\nИшнинг қанчалик мураккаблигидан қатъий назар у ҳар доим тезкор, ўз жойида ва сиз учун қулай вақтда якунига етказилади. Асосийси, биз томонимиздан тақдим этилган барча хизматлар ва деталлар кафолатланади.\nКутилмаган носозликлардан сақланиш ва ускунангиз ишдан чиқишини олдини олишингиз ўз қўлингизда. Бунда сизга кўмак бериш учун усталаримиз совутгич бонетлари ва бошқа ускуналарга даврий сервис хизмати кўрсатади.\nСовутгич шкафлар борасида қўшимча маълумот олиш учун қуйидаги ссилка бўйича ўтинг.\nБатафсил маълумот олиш учун қуйида кўрсатилган телефон рақамларига қўнғироқ қилинг:


Сенат аъзолари, халқ депутатлари вилоят, туман ва шаҳар Кенгашлари депутатлари, ҳокимиятлар қошидаги вояга етмаганлар ишлари бўйича комиссиялар раислари, “Маҳалла” хайрия жамоат фонди, давлат ҳокимияти ҳамда бошқаруви, ҳуқуқни муҳофаза қилиш органлари, фуқаролар йиғинлари вакиллари иштирок этган тадбирда вилоятда халқ билан мулоқот, вояга етмаган ва меҳнатга лаёқатсиз вояга етган шахсларнинг моддий таъминот олиш ҳуқуқларини рўёбга чиқариш ҳолатини ўрганиш натижалари муҳокама қилинди.\nМажлисда кам таъминланган ҳамда вояга етмаган фарзандлари бўлган оилалар, ишламайдиган оналар, шу жумладан, -вояга етмаган ва меҳнатга лаёқатсиз вояга етган шахсларнинг самарали ижтимоий муҳофазаси давлат ҳамда жамиятнинг устувор вазифаларидан бири эканлиги қайд этилди. Бундай кафолат Ўзбекистон Республикасининг Конституцияси, Оила кодекси, “Фуқароларнинг ўзини ўзи бошқариш органлари тўғрисида”ги Қонунда ва бошқа бир қатор норматив-ҳуқуқий ҳужжатларда мустаҳкамлаб қўйилган. Шунингдек, Президентимиз ҳамда Вазирлар Маҳкамасининг тегишли қарорлари қабул қилинди.\nУшбу норматив-ҳуқуқий ҳужжатларни ижро этиш мақсадида Қашқадарё вилоятида вояга етмаган ҳамда меҳнатга лаёқатсиз вояга етган шахсларнинг моддий таъминот олиш ҳуқуқларини рўёбга чиқариш борасида муайян ишлар амалга оширилмоқда. Бугун вилоят аҳолисининг 1 миллион нафардан зиёди вояга етмаганлардир. Вояга етган меҳнатга лаёқатсиз шахслар 1 минг 456 нафардан иборат. Ҳудуддаги имконияти чекланган болалар учун мўлжалланган 4 та ихтисослаштирилган давлат таълим муассасасида мингдан ортиқ кўзи ожиз, яхши эшитмайдиган болалар ўқитилади.\nЕтим ҳамда ота-она қарамоғидан маҳрум бўлган болалар учун ҳомийлар ҳисобидан Қарши шаҳрида 30 ўринга мўлжалланган ётоқхона барпо этилди.\nВилоятдаги 660 та фуқаролар ўзини ўзи бошқариш органида ижтимоий қўллаб-қувватлаш бўйича комиссиялар фаолият кўрсатмоқда. Улар 2 ёшгача фарзандлари бўлган кам таъминланган оилаларга, 14 ёшгача вояга етган фарзандлари бўлган муҳтож оилаларга ҳамда меҳнатга лаёқатсиз вояга етган шахсларга нафақа тайинлайди ва моддий ёрдам ажратади. Жумладан, 2016 йилда ушбу мақсадларга 155 миллиард 970 миллион сўм бюджет маблағи сарфланган.\nСенаторлар вилоятда вояга етмаган ва меҳнатга лаёқатсиз вояга етган шахсларнинг моддий таъминот олиш ҳуқуқларини амалга ошириш борасида айрим камчилик ва хатолар мавжудлигига ҳам эътибор қаратишди. Масалан, вилоят молия ҳамда назорат-тафтиш бошқармалари ўтказган текширишлар фуқароларнинг ўзини ўзи бошқариш органларининг ижтимоий қўллаб-қувватлаш бўйича комиссиялари томонидан ижтимоий нафақалар ва моддий ёрдам белгилаш ҳамда тўлашда молиявий хато ва суиистеъмолликка йўл қўйилганлигини кўрсатди. Ижтимоий нафақа ҳамда моддий ёрдам олган оилаларда вазият яхши томонга ўзгаргани бўйича мониторинг олиб борилмаяпти. Халқ депутатлари вилоят, туман, шаҳар Кенгашларининг доимий комиссиялари томонидан депутатлик назорати йўлга қўйилмаган. Мазкур комиссиялар 2016 йилда бу масалаларни ўз мажлисларида бирон маротаба ҳам муҳокама қилмаган.\n— Тадбир давомида айтиб ўтилган фикр-мулоҳазалардан тегишли хулоса чиқариб олдик, — дейди Деҳқонобод тумани “Маҳалла” хайрия жамоат фонди раиси Давлат Қулматов. — Албатта, камчиликлар бор. Мисол учун, Вазирлар Маҳкамасининг тегишли қарорида фуқаролар йиғинлари раисларига берилган ваколат доирасида нафақа тайинлаш мезони белгиланган. Айрим вазиятларда ушбу мезон талабларини билиб туриб бузиш ҳолатларига йўл қўйилган бўлса, баъзида фуқароларга берилган моддий ёрдамлар бу мезонга тўғри келмайди.\nЙиғилишда мавжуд камчиликларни бартараф этиш ҳамда ушбу соҳадаги норматив-ҳуқуқий ҳужжатларни янада такомиллаштириш юзасидан тегишли қарор қабул қилинди.


"Ювентус" - "Байер" ўйини рақамларда / CHAMPIONAT.asia\n19:26Ўзбекистон Суперкубоги. Драган Черан: "Насаф"даги барчасига бош мураббий "айбдор" 0 19:23"Насаф" устози: "Кўрпамизга қараб оёқ узатамиз" 1 19:21Ўзбекистон Суперкубоги. Питер Хюистра: "Насаф" кучли прессинг қилганида ҳам йигитларимиз яхши ўйнашди" 5 19:19Olamsport: Дзюдочиларимиздан иккита медаль, "Хабиб бўлмаганида, Конор бу даража машҳур бўлмасди" ва бошқа хабарлар 0 19:05АПЛ. "Шеффилд" - "Саутгемптон". Асосий таркиблар маълум! 0 19:01Ўзбекистон Суперкубоги. "Пахтакор" - "Насаф" 1:0. Ўйин шарҳи 18 18:47ПСЖ "Манчестер Сити" футболчиси билан шартнома имзоламоқчи 1 18:23Вьери: "Лукаку Конте сабаб юксалмоқда" 1 18:00Карикатура: "Олтин тўп"сиз Левандовски 5 17:53"Пахтакор" - Ўзбекистон Суперкубоги соҳиби! 289 17:49Расман: Жасур Жалолиддинов - «Андижон» футболчиси 39 17:30АПЛ. "Арсенал" "Бёрнли" меҳмони бўлмоқда 6 16:53Жанубий Корея К-лигаси. "Канвон" ўз уйида "Поханг Стилерс"га имкониятни бой берди 0 16:34"Бёрнли" - "Арсенал". Асосий таркиблар маълум 3 16:16Бернат ПСЖ билан янги шартнома бўйича келишувга эришди 0\n"Ювентус" - "Байер" ўйини рақамларда\nТеглар : Байер ЕЧЛ Ювентус\nБугун Тошкент вақти билан ЕЧЛ 2-туридан ўрин олган ушбу учрашув бошланади.\nГонсало Игуаин - 17', Федерико Бернардески - 62', Криштиану Роналду - 89'\nЛига Чемпионов - группа D\t. 2-тур\nСтадион: Allianz Stadium, 34525 томошабин\nБош ҳакам: Уильям Коллум\n55' Хуан Куадрадо\n62' Гонсало Игуаин\n74' Сами Хедира (Родриго Бентанкур)\n78' Федерико Бернардески (Аарон Рэмзи)\n83' Гонсало Игуаин (Пауло Дибала)\n89' Криштиану Роналду\n19' Чарлес Арангис\n46' Керем Демирбай (Надим Амири)\n68' Лукас Аларио (Паулиньо)\n80' Чарлес Арангис (Дэйли Синкгравен)\nМазкур қарама-қаршилик олдидан туринликлар расмий сайтида ўйинга боғлиқ бўлган бир қанча статистик маълумотлар тақдим этилди.\nУЧИНЧИ БАҲС: Бугун тунда Туриннинг "Ювентус" ва Леверкузеннинг "Байер" жамоалари ўзаро учинчи расмий ўйинда тўқнаш келишади. Бундан аввалги икки ўйинда томонлар бир маротабадан ғалаба қозонишган. 2001 йил ноябрида Туринда мезбонлар 4:0, 2002 йил март ойида эса Германия клуби ўз майдонида 3:1 ҳисобида мағлуб этган.\n"КЕКСА СИНЬОРА" VS ГЕРМАНИЯ КЛУБЛАРИ: "Ювентус" Чемпионлар лигасининг Германия клубларига қарши сўнгги 4 та ўйинидан бирортасида ғалаба қозона олмаган (1 дуранг, 3 мағлубият).\n"БАЙЕР" 10 ТАДАН 2 ТА ҒАЛАБА: "Байер Леверкузен" ЕЧЛда Италия клубларига қарши 10 та ўйиннинг иккитасида устун келган (4 мағлубият, 4 дуранг). Уй учрашувининг бирортасида ғалаба қозона олмаган (2 мағлубият, 3 дуранг).\n"ЮВЕ" УЙДА: Туриннинг бош жамоаси Чемпионлар лигасининг охирги 21 учрашувдан фақатгина биттасида мағлуб бўлган. Ўша муваффақиятсиз натижа ўтган мавсум МЮга қарши ўйинда қайд этилган (1:2). Қолган 20 та ўйинда 12 та ғалаба ва 8 беллашувда муроса йўли танланган. "Ювентус" мана шу ўйинларнинг 13тасида гол ўтказиб юбормаган.\n"БАЙЕР" САФАРДА ЕНГИЛМАС: Леверкузен жамоаси ЕЧЛнинг сўнги 5 та сафар ўйинида мағлуб бўлмай келмоқда — 1 ғалаба, 4 дуранг. Улар охирги маротаба 2015 йил ноябрь ойида "Рома" сафаридан қуруқ қўл билан қайтишган.\nТЎП НАЗОРАТИ: "Байер" ўтган турда "Локомотив Москва" билан ўйинда тўпга эгалик қилиш бўйича рекорд кўрсаткич қайд этишди (78%). Бу натижа 2014 йил февраль ойида бўлиб ўтган "Бавария" - "Арсенал" учрашувидан кейин (78,8%) энг яхши кўрсаткич сифатида тарихга кирди.\nCR7 ВА ГЕРМАНИЯ КЛУБЛАРИ: Криштиану Роналду Чемпионлар лигасида 24 маротаба Германия жамоаларига қарши ўйинда 26 та гол киритган. Бу борада у Мессининг Англия клублари дарвозасига урган голллари билан тенглаша олади (26 гол). Бугунги баҳс Роналду учун "Байер"га қарши дастлабкиси бўлади.\nТОП УЗАТМА: "Байер"нинг 3 футболчиси ЕЧЛнинг биринчи турида бошқаларга нисбатан кўпроқ узатмалар беришди: Свен Бендер (121), Жонатан Та (107) ва Чарлес Арангис (103).\n"Эвертон", "Рома" ва ПСЖ "Атлетико" ҳимоячиси учун курашади 0\nНеймар "Барселона"га қарши ўйинда майдонга тушиши мумкин 21\nКарикатура: "Барселона" ЧЛда ҳам камбэк қайд эта оладими? 41


Швециянинг Uniti стартапи уч ғилдиракли Ingenious EV электрокарини ишлаб чиқиши учун 800 минг доллар тўплашга муваффақ бўлди. Фирма янгиликни эълон қилган вақтда, жами 797 минг долларни ташкил этган 355та пул ўтказмасини қабул қилиб олган.\nДастлаб, компания 550 минг долларни йиғишни режалаштирган. Таъкидлаш керакки, краудфандинг кампанияси тугашига 36 кун қолди. Швеция қонунларига кўра, лойиҳага маблағ киритган 355 киши фирма акционерларига айланган. Айни вақтда, компания янги электрокарга 140та буюртмани ҳам қабул қилган.\nUniti 25-34 ёшлардаги мижозлар учун бир кишилик шаҳар автомобилини ишлаб чиқишни режалаштирмоқда. Икки эшикли электромобиль футуристик дизайнга эга бўлади, унда электрон рул бошқаруви ҳамда қўшимча реаллик билан тўлдирилган проекцион дисплей қўлланилади.\nКомпания унинг прототипини 2017 йилда синаб кўришни, 2018 йилдан буюртмаларни қабул қилишни режалаштирмоқда. Илк машиналар 2019 йилнинг учинчи чораги ёки 2020 йилнинг биринчи чорагидан харидорларга етказиб берилади.\n13 октябрь куни Американинг Sondors стартапи ўзининг уч ғилдиракли электрокари лойиҳаси учун 410 минг доллар йиққани хабар қилинган эди. Фирма 1 млн доллар йиғишни мақсад қилган.


Xiaomi’нинг арзончи бренди илк ўйинбоп ноутбукини тақдим этди - Terabayt.Uz\nRedmi бренди бугун – 14 август куни геймерларга мўлжалланган илк лаптопини намойиш қилди. Киберпанк услубидаги дизайнга эга девайс Redmi G номини олган.\nRedmi G ноутбукида Intel процессорлари қўлланган ва лаптопнинг версиясига қараб чипсети ҳам, видеокартаси ҳам фарқланади. Лекин тезкор ва доимий хотира барчасида бир хил – тегишлича 16 гигабайт (DDR4-2933 МГц) ҳамда 512 гигабайт (SSD PCIe). Гаджетдаги DDR4 ҳамда M.2 слотлари эвазига унда тезкор хотирани 64 гигабайтгача, ички SSD-хотирани эса 2 терабайтгача каттайтириш мумкин.\nЎйинбоп ноутбукнинг экрани диагоналига 16,1 дюймлик ва тсвир аниқлиги Full HD форматида. Максимал кадр частотаси — 144 герцлик, лекин базавий версиясида атиги 60 герцни ташкил этади.\nRedmi G корпусидаги портлар етарлича: USB-C, USB 3.1 Gen2 Type-A, USB 2.0, mini DP 1.4, HDMI 2.0, стандарт қулоқчин тирқиши. Қувватлаш блокининг қудрати 180 ваттни ташкил этади.\nЯнги лаптопни Windows 10 Home операцион тизимининг хитойча талқини билан чиқаришган. Анъаналарга амал қилмасдан, унинг 720 пикселлик веб-камерасини экраннинг устига эмас, балки пастки ромига ўрнатишган. Дарвоқе, дисплейнинг остидаги роми анча энли, қолган уч томони юпқа.\nRedmi G яна ичкаридан ёритилувчи клавиатура, ҳар бири 2 ваттлик иккита стереодинамик билан жиҳозланган. Xiaomi унда иккита вентиляторли Hurricane Cooling 2.0 совитиш тизимини қўллаган.\nНархига келсак, процессори ва график картасига қараб Redmi G қуйидагича баҳоланган:\nRedmi G геймербукининг савдоси Хитойда 17 августдан бошланади, унинг бошқа мамлакатлар бозорларига чиқиши ҳақида маълумот йўқ.\nЎҚИНГ: Аллақачон «жанозаси ўқилган» Windows 7 тизимини Microsoft иккинчи марта бепул янгилаяпти!\n#Redmi #Xiaomi #компютер ўйинлари #ноутбук #Ноутбуклар #ўйинлар #Xiaomi Redmi G


Францияда Қозоғистоннинг учинчи фахрий консуллиги очилди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nФранцияда Қозоғистоннинг учинчи фахрий консуллиги очилди. Мамлакатимиз вакиллиги Ренн шаҳрида жойлашган. Сиёсат арбоблари, дипломатлар, тадбиркорларнинг айтишича, фахрий консуллик фаолияти икки мамлакат ўртасида савдо-иқтисодий алоқаларнинг кенгайишига хизмат қилади.\nЖАНАР АВАР-ТУРЕБАЕВА, РЕНН ШАҲРИДАГИ ҚОЗОҒИСТОННИНГ ФАХРИЙ КОНСУЛИ:\n- Консулликнинг очилиши Қозоғистон билан айниқса иқтисодий соҳада ишлаш учун катта имкониятлар очади. Ўйлашимча, биз Қозоғистоннинг кўплаб шаҳарлари билан ўзаро алоқаларни кенгайтирамиз.\nТадбир давомида Қозоғистон рассомларининг кўргазмаси намойиш этилди. Санъат асарлари туфайли меҳмонлар Қозоғистон, унинг маданияти, қозоқ халқининг анъаналари хусусида тасаввурга эга бўлдилар. Айтмоқчи, Ренн шаҳрида яшовчи нозик дид соҳибаси Анни Шарбоннелнинг ватанимизга муҳаббати ҳам шу каби кўргазмаларнинг биридан бошланган экан.\nАННИ ШАРБОННЕЛЬ, РЕНН – АЛМАТИ БИРОДАРЛИГИ ҚЎМИТАСИ АЪЗОСИ:\n- Мен илк бор ташриф буюрганимда 1991 йилдаги Қозоғистон билан бугунги Қозоғистон ўртасида катта фарқни кўрдим. Ўтган йиллар давомида мамлакатингиз ҳайратланарли даражада ривожланган, юксалган. Бизнинг минтақа ҳам жадал ўсяпти.\nРенн – Алмати билан биродарлашган шаҳар. Қозоғистон мегаполиси шарафига мазкур боққа унинг номи берилган. Биродарлик қўмитаси аъзолари ташаббуси билан унга Абай бюсти қўйилган. Шунинг учун ҳам консуллик очилишида ушбу боғ зиёрат қилинди ва айнан шу ерга гулчамбарлар қўйилди.\nБретань вилояти ривожланган қишлоқ хўжалиги ва рақамли технологиялари билан машҳур. Реннда консулликнинг очилиши эса тажриба алмашиш учун яхши имкониятдир.\nФранцияҚозоғистонучинчи фахрий консулликРенн шаҳри


Замонавий таксичилик киракашнинг нонини ярим қиладими? - BBC O'zbek\nЗамонавий таксичилик киракашнинг нонини ярим қиладими?\nЗамонавий технологияларга асосланган хизмат кўрсатиш ҳозирги замоннинг энг йирик кўринишларидан биридир.\nМасалан UBER такси хизматини кўрсатиш тизимини олайлик. Uber Technologies Inc. дея аталувчи, АҚШнинг Сан Франциско шаҳрида асос солинган мобил алоқа ёрдамида ишловчи бу такси хизмати саноатни мутлақо ўзгартириб юборди.\nБу мобил қурилмага эга бўлган мобил телефон ёки планшет соҳиби эндиликда такси чақирмоқчи бўлса, кўчага чиқиб қўлини кўтармайди ёки телефон ҳам қилиб ўтирмайди.\nТелефонидаги нуқтани босади, шу яқин атрофдаги энг яқин машина келиб уни истаган ерига олиб кетади. Манзилга етгандан сўнг, чўнтак кавлаб, кира ҳақи чиқариш ёки ҳайдовчига чой чақа- каби анъанавий олди-берди ҳам йўқолган. Тўловларнинг ҳаммаси худди шу апликация орқали амалга оширилади.\nАтиги 6 йил аввал фаолият кўрсата бошлаган UBER ширкатининг ҳозирги кундаги бозор нархи 62 миллиард доллардан кўпроқ.\nХабарларга кўра, келиб чиқиши Ўзбекистонлик бўлган миллиардер Алишер Усмоновнинг ширкатда каттагина ҳиссаси бор.\nАна шу манзарада Ўзбекистонда такси хизматининг даражаси қандай?\nФарғона вилоятининг Риштонида таксичилик қилувчи ҳайдовчининг Би-би-си билан суҳбатда айтишича таксичилик мамлакатда энг кенг тарқалган даромад манбаларидан биридир.\n2010 йили асос солинганидан бери UBER такси хизмати ҳозирга келиб жаҳоннинг 60 мамлакатида мижозларга хизмат кўрсатмоқда.\nЎзбекистонга ҳам охирги йилларда бу турдаги такси хизмати кириб келмоқда.\nБи-би-си билан суҳбатлашган маркетолог Ферузхон Ёқубхўжаевнинг айтишича, улардан бозорга илк кириб келгани taxi.uz тизими эди.\n"Лекин баъзи сабабларга кўра taxi.uz муваффақиятсизликка учради, менимча сабаб хизматни йўлга қўйган лойиҳа раҳбарларининг хатоси эди", дейди маркетолог.\nБи-би-си: Тaxi.uz Uber тизимига монанд хизмат эди, деб айтяпсиз. Банк тизими ва нақд пулсиз тўловлар у қадар ривожланмаган Ўзбекистонда бу каби тизим қандай ишлайди?\nФерузхон Ёқубхўжаев: Аслида такси хизматини кўрсатиш схемаси ишлаши учун ўта яхши ривожланган банк тизими у қадар ҳам керак эмас. Тaxi.uz нақд пул тўлаш асосида иш юритарди. Ёки банк ҳисобига эга бўлган ташкилот-можозларнинг пул ўтказмалари йўли билан ҳақ тўлаш усулида ишларди. Такси.уз мобил телефон оркали ишлатиш мумкин бўлган Ўзбекистондаги илк такси апликацияси эди. Ўтган йили феврал ойида бошқа бир хизмат пайдо бўлди: Мytaxi.uz. Бу ширкат Ўзбекистон янги технологиялар бозорида 2004 йилдан бери фаолият юритиб келаётган Newmax Technologies ширкатига тегишли. Улар Ўзбекистон бозорида илк бор Ярмарка. уз онлайн дўкон хизмати билан пайдо бўлишганди. Бу ширкатнинг қатор бошқа технологик схемалари бор ва баъзилари интеллектуал маҳсулот сифатида бошқа давлатларга ҳам солтилади. Ҳозирги унда Мytaxi.uz бу каби хизматлар бозорида энг муваффақиятлиси ҳисобланади.\nБи-би-си: Бу хизмат айнан қандай ишлайди?\nФерузхон Ёқубхўжаев: Мобил телефон, ёки дейлик планшетга бу апликацияни юклаб оласиз. Такси керак бўлган вақти ўша апликация орқали такси чақирасиз, улар ўз геолокация воситасида қаерда эканлигингизни аниқлаб, машина юборади. Сиз қаерда кутиб туришингиз, ёки айнан қачон кераклиги борасида ҳудди шу апликация орқали қўшимча маълумот беришингиз мумкин. Тўлов эса турли йўлда. Ҳозирда Клик.уз номли тўлов тизими ҳам ишга туширилган. Бу тизимдан миллионга яқин киши ҳозирда фойдаланмоқда. Бу тизимга банкдаги ҳисобингиздан тўлашингиз мумкин. Яъни, нақд пулсиз мобил телефон орқали тўловни амалга ошириб кетаверасиз.\nБи-би-си: Бу каби такси хизматидан ҳозирда қаерларда фойдаланиш мумкин? Фақатгина Тошкентдами?\nФерузхон Ёқубхўжаев: Мytaxi.uz ҳозирча Тошкентда. Лекин яқин орада Фарғона водийси ва Самарқандда ҳам йўлга қўйишмоқчи. Яқиндагина Ўзбекистон бозорида InDriver.ru ҳам пайдо бўлди. Икки ҳафтача аввал бу ширкат атрофида можаро келиб чиқди. Гўёки бу ширкат на Россияда ва на Қозоғистонда солиқлар тўлагани учун Қозоғистонда фаолиятини тўхтатишди. Ҳозирда бу борада текширувлар олиб борилмоқда, аниқлаштирилгунга қадар хизмат ишламай турибди. Бу хизмат Қозоғистон шимолида анчайин оммабоп эди ва ҳозирда Ўзбекистон бозорига кириб келмоқда. Мytaxi.uz билан InDriver.ru ўртасидаги асосий фарқ шуки, InDriver сиз ўзингиз хоҳлаган баҳони ҳам қўйиб, шунга рози бўлган ҳайдовчини чақиришингиз мумкин. Ҳудди ким-ошди савдосига ўхшаб кетади. Сиз айтган ҳаққа ҳеч ким рози бўлмаса, секин аста ошириб боришингиз мумкин. Лекин ҳали бу хизмат ишга тушмади, фақатгина 3-4 ширкат вакили келиб, йўлга қўйиш ҳаракатларини амалга оширишмоқда.\nБи-би-си: Бу хизматларда ҳайдовчи бўлиб ишловчилар улар тўлиқ ишга олинган ходим сифатидами, ёки ҳар ким бўш вақтида ҳудди киракашлик қилгандек, бу хизматга қўшилиб, хизмат кўрсатиши мумкинми?\nФерузхон Ёқубхўжаев: Йўқ, ҳамма ҳам ишлаб кетавера олмайди. Чунки унда албатта такси хизматини кўрсатиш учун лицензияси бўлиши керак. Чунки солиқ хизматлари бу ҳолатни ҳозирда қаттиқ назорат қилишади ва лицензиясиз киракашлик ноқонуний ҳисобланади.\nБи-би-си: Яқин вақтларгача мижозлар орасида ўта оммабоп бўлган ва Ўзбекистондаги кўплар учун иккинчи даромад манбасига айланган киракашликни бу янги турдаги такси хизматлари бозордан сиқиб чиқармоқда, деб айтишимиз мумкинми?\nФерузхон Ёқубхўжаев: Киракашлик бозори ҳануз бор. Психологик жиҳатдан ҳали ҳам кўплар кўчада киракашлик қилиб юрган ҳайдовчи хизматидан фойдаланиш арзонроқ, деб биладилар. Лекин мен шахсан ўз тажрибамдан келиб чиқиб айтишим мумкинки, бу арзонроқ эмас. Аммо одамларнинг дунёқараши ўзгармагунга қадар киракашлар бозори ҳам сақланиб қолаверади. Лекин замонавий технологиялар асосида ишловчи ширкатлар пайдо бўлган сари ва улар бу хизматлар ҳам қиммат эмас, яхши хизмат кўрсата олишини исботлаган сари киракашлик бозори йўқолиб бориши мумкин. Лекин бунга ҳали анча бор, менимча.\nБи-би-си Ўзбек хизмати билан Whatsapp, Telegram ва Viber орқали боғланишни истасангиз, телефонимиз:+44 78-58-86-00-02.


ЕЧЛ чорак финалига қуръа ташланди. «Барселона» «МЮ» билан ўйнайди\nЕЧЛ чорак финалига қуръа ташланди. «Барселона»...\n15.03.2019 16:36 0 325\nУЕФАнинг Ньон шаҳридаги қароргоҳида Европа Чемпионлар лигасининг чорак финалига қуръа ташлаш маросими бўлиб ўтди. Унга кўра «Барселона» клуби ярим финал йўлланмаси учун «Манчестер Юнайтед»га қарши майдонга тушадиган бўлди.\nЧорак финалдаги барча жуфтликлар қуйидагича кўриниш олган:\n«Аякс» (Нидерландия) – «Ювентус» (Италия)\n«Ливерпул» (Англия) – «Порту» (Португалия)\nШунингдек чорак финал қуръаси якунига етгандан сўнг, ярим финалчилар ҳам худди шу йўсинда аниқлаб олинди. Унга кўра, қуйидаги жуфтликлар ғолиблари ярим финалда ўзаро тўқнаш келиши лозим.\n«Тоттенхэм» - «Манчестер Сити» / «Аякс» - «Ювентус»\n«Барселона» - «Манчестер Юнайтед» / «Ливерпул» - «Порту»\nЧорак финалнинг илк ўйинлари 9-10 апрел кунлари бўлиб ўтади. Жавоб баҳслари эса 16-17 апрел санасига белгиланган.\nЯрим финалнинг илк ўйинлари 30 апрел/1 май кунлари ўтказилади. Жавоб ўйини эса 7/8 майга белгиланган.\nФинал баҳси 1 июнда Мадриддаги "Ванда Метрополитано" стадионида ўтказилади.